“Hidung Saya Original Okay, Kalau Buat Nak Lagi Mancung” – Amelia Henderson

Sejak kebelakangan ini, nama pelakon Amelia Henderson sering menjadi bualan ramai lebih-lebih mengenai status hubungannya dengan pelakon Aedy Ashraf dan bahagian ketiaknya dipuji cantik oleh ramai gadis.

Baru-baru ini, sesi Live Amelia menjadi perhatian apabila ada netizen bertanyakan adakah hidungnya asli atau original.

Menjawab pertanyaan netizen itu, Amelia menyifatkan soalan tersebut agak lucu serta menjelaskan hidungnya adalah asli dan dia tidak melakukan sebarang pembedahan.

tak mainlah buat hidung.. hidung amelia ori okay ? #kisahcintakita #ameliahenderson #AedyAmelia #aedyashraf #fyp #fyp? #fy

“Hidung original tak? Korang tanya hidung saya original ke tak? Macam mana nak buktikan (gelak).. Tapi tak, seriously macam mana nak buktikan.

“Sebab saya rasa macam soalan ini sangat kelakar. Dan saya berani kerana benar. Hidung saya original ya semua. Saya tak boleh nak gosok sangat hidung sebab saya tengah pakai make up. Tapi hidung ini original la okey,” katanya.

Dalam pada itu, Amelia berkata jika dia ‘membuat’ hidung, sudah pasti dia mahukan lebih mancung daripada hidung asalnya.

“Kalau saya dah buat hidung, saya expect dia lagi mancung dari ini okey,” katanya.

Terdahulu, rata-rata netizen memuji ketiak aktres itu cantik serta ada yang mengatakan selain memiliki wajah cantik, ketiaknya juga jadi idaman para gadis.


Disambut Bagai Bintang Ternama, Meerqeen & Anna Jobling Diserbu Peminat Indonesia

Penangan drama Melur Untuk Firdaus bukan saja hangat diperkatakan di Malaysia, malah di negara seberang, Indonesia apabila ramai yang suka melihat gandingan pelakon Meerqeen dan Anna Jobling.

Malah, kehadiran kedua pelakon itu mencetuskan kekecohan dan kesesakan di Lapangan Terbang Antarabangsa Soekarno Hatta, Jakarta baru-baru ini.

Malah, ada peminat fanatik sudah mula berkumpul di lapangan terbang awal pagi lagi menantikan kedua bintang itu untuk bertemu dengan mereka.

Difahamkan, peminat fanatik kedua pelakon itu berkampung di lapangan terbang di awal pagi lagi kerana tidak mengetahui waktu ketibaan pasangan berkenaan.

Menerusi satu kenyataan, Anna berkata dia tidak menyangka kehadirannya di negara tersebut disambut meriah serta menerima banyak hadiah hari jadi.

“Memang saya terima banyak mesej di Instagram mahu bertemu di lapangan terbang, namun tidak menyangka mereka hadir dengan sepanduk dan banyak beri hadiah hari jadi. Saya terharu dengan sambutan yang diberikan mereka. Terima kasih untuk semua kasih sayang ini,” katanya.

Difahamkan, kehadiran mereka  ke sana bagi memenuhi undangan temu bual bersama media, stesen televisyen Trans TV dan sesi bertemu peminat.

Dalam pada itu, Meerqeen mengakui mengalami sedikit keresahan apabila secara tiba-tiba dikerumun oleh ramai peminat.

“Drama Melur Untuk Firdaus memang berjaya menaikkan nama dan memberi impak besar dama karier lakonan kami. Terima kasih buat semua peminat yang tidak pernah berhenti menyokong dan menunggu kehadiran kami di sini,” katanya.


Tak Ada Job Berlakon, Lan Siro Balik Kampung Menoreh Getah

Tidak dinafikan ramai yang terkesan susulan pandemik melanda dua tahun sebelum ini sehingga ramai kehilangan kerja, termasuk pelakon Lan Siro yang menyara kehidupan dengan menoreh getah di kampung.

Memetik Harian Metro, Lan atau nama sebenarnya Azlan Mokhtar berkata dia juga turut bercerai dengan isterinya pada November 2020 selepas lapan tahun berkahwin. Ujarnya, dia mempunyai tanggungjawab terhadap anak-anak dan orang tuanya.

“Saya dah solo sekarang. Dah hampir dua tahun berpisah dengan isteri. Dua anak dengan bekas isteri. Ini adalah dugaan PKP. Saya antara yang berpisah masa PKP. Mungkin jodoh tak panjang kan.

“Namun, saya bersyukur walaupun tidak ada tawaran berlakon sekarang, Allah dah atur elok. Ada saja peluang lain Allah bukakan untuk mencari rezeki. Selagi terdaya saya buat saja kerja apa pun. Dapat bagi nafkah untuk anak-anak dan bagi orang tua sikit cukuplah,” katanya.

Pelakon berusia 40 tahun itu meluahkan rasa syukur kerana mempunyai getah dan tanah sendiri. Lan turut berkongsikan dalam sehari dia boleh meraih pendapatan sebanyak RM20 hingga RM30 namun bergantung pada cuaca.

“Ceritanya bermula sewaktu PKP yang pertama hingga yang terakhir. Masa itu memang tak ada penggambaran dan saya balik ke kampung buat kerja kebun dan menoreh getah. Alhamdulillah getah dan tanah sendiri, tapi taklah luas mana dalam dua ekar saja.

“Bolehlah menampung kehidupan walaupun dalam satu hari itu boleh buat dalam RM20 saja. Harga getah pula tak menentu. Contoh getah sekerap hari ini RM3 sekilogram, selang dua tiga hari menurun dan ada masa naik. Kalau tak hujan boleh dapat RM30,” katanya.

Dalam pada itu, Lan mengakui dia tidak boleh bergantung lagi dengan kerjaya lakonan semata-mata. Ujarnya, kali terakhir dia menerima tawaran berlakon pada Ramadan lalu. Sementara itu, Lan berkata dia turut melakukan perniagaan kecil-kecilan untuk menambah pendapatan.

“Tawaran berlakon terakhir saya dapat dalam awal Ramadan tempoh hari. Itu kali terakhir saya terbabit dalam penggambaran selepas itu tak ada ‘job’. Saya masih duduk di Kuala Lumpur tapi saya berulang alik ke kampung. Kalau saya tak ada buat apa di bandar, saya balik kampung menoreh getah.

“Buat masa sekarang pula saya ada buat perniagaan kecil-kecil. Adalah jual ‘bundle’ macam kasut dan beg. Saya tak salahkan industri hiburan sebenarnya sebab perkara ini kita tak tahu. Jadi saya tak salahkan mana-mana pihak. Mungkin bukan rezeki saya. Selain itu, sekarang ini ada nak mencuba untuk buat penternakan kambing dengan kawan-kawan di kampung. Syukur walaupun tak mewah tapi adalah rezeki itu,” katanya.


Wanita Dakwa Anak Azhar Sulaiman Ada Hubungan Sulit Dengan Suaminya

Baru-baru ini perkongsian anak pelakon Azhar Sulaiman iaitu Kasih Leona Iris di laman Twitter menjadi perhatian apabila memuat naik komen daripada seorang wanita dikenali sebagai Nor Azira Othman.

Difahamkan, wanita tersebut meninggalkan komen berkenaan di Instagram milik bapanya menuduh Leona memperdaya suaminya untuk mendapatkan wang bulanan sebanyak RM3,000 sehingga duit simpanan mereka habis.

Namun, apa yang tidak masuk akal apabila wanita itu mendakwa Leona menjalin hubungan sulit dengan suaminya sejak tahun 2014 dimana ketika itu Leona baru berusia 12 tahun.

Wanita itu juga turut meminta Azhar bertanggungjawab terhadap tindakan Leona yang merampas suaminya serta mengugut untuk membuat laporan polis sekiranya tidak memulangkan wang berkenaan.

someone accused me of having an affair with her husband ? pic.twitter.com/XPNLfigLq1

“Bayar balik semua wang yang dia dah gunakan sepanjang menjalin hubungan sulit dengan suami saya sebelum saya saya buat laporan polis,” katanya.

my dad contacted her and this is her proof ???? pic.twitter.com/XXLiDF9OJt

Tidak hanya berdiam diri, Azhar menghantar mesej kepada wanita berkenaan serta meminta bukti tuduhan yang dibuat terhadap anaknya.

Melihatkan masa mesej tersebut, wanita itu memberitahu dia mengesyaki suaminya mempunyai hubungan dengan Leona kerana lelaki itu telah retweet satu ciapan yang dibuat oleh gadis berkenaan.

Sementara itu, di Insta Story Leona ada memuat naik status memberitahu dia tidak akan keluar dengan suami orang. Jelasnya lagi, wanita itu mendakwa dia mengambil duitnya namun Leona mengatakan duit ibu bapanya sendiri pun tak pernah diambil apatah lagi milik orang lain.


Solat Berjemaah, Netizen Sahkan Noor Nabila & Engku Emran Masih Sebumbung

Sejak mingu lalu hangat diperkatakan mengenai rumah tangga kakak kepada selebriti popular, Neelofa iaitu Noor Nabila apabila usahawan itu memadam semua gambar bersama suami, Engku Emran di Instagram.

Lebih kecoh apabila tular di media sosial apabila beberapa media Indonesia melaporkan pasangan itu dikhabarkan sudah bercerai.

Macam2 kejadian ketika solat ya #jebatjayden … ( nota: mommy record untuk kenangan.. kantoi pulak dengan anak) #kidsoftiktok #fyp #fyp??viral

Terbaru, perkongsian Nabila di aplikasi TikTok menjadi perhatian apabila memuat naik video gelagat anak sulung lelakinya, Jebat Jayden ketika mereka mendirikan solat jemaah bersama.

Tutur kelihatan, Engku Emran dalam video tersebut sekaligus membuktikan pasangan itu masih sebumbung serta keadaan rumah tangga Nabila masih dalam keadan baik-baik sahaja.

Diruangan komen, ada netizen mengatakan jika seseorang itu tidak memuat naik gambar dengan pasangan tidak bermakna mereka tidak lagi bersama. Kita doakan yang baik-baik sahaja untuk pasangan ini.


Mona Allen, Pekin Ibrahim Bakal Timang Anak Lelaki

Pasangan pelakon Pekin Ibrahim dan Mona Allen mengumumkan berita gembira apabila bakal menimang cahaya mata lelaki tidak lama lagi.

Perkara itu dikongsikan oleh Mona menerusi satu video yang dimuat naik di Instagram dalam satu majlis pengumuman jantina anak sulungnya.

BACA: Tampil Berhijab, Mona Allen Mahu Perbaiki Diri Sebelum Bergelar Ibu

Dalam video tersebut memaparkan pasangan itu meletupkan belon untuk mengetahui jantina anak mereka yang bakal dilahirkan kelak. Mona turut menyertakan kapsyen meluahkan rasa syukur bakal menimang cahaya mata lelaki.

Mona dan Pekin mendirikan rumah tangga pada 7 Disember 2018. Kami mendoakan agar proses bersalin dipermudahkan.


Baby Shima Sakan Bergelek, Ramai Penonton Tunduk Malu Tengok Persembahan

Sebut saja nama Baby Shima, pasti ramai tahu penyanyi dangdut itu sering terpalit dengan pelbagai kontroversi panas. Meskipun dikecam teruk kerana teaser lagu bersama Aliff Syukri baru-baru ini, namun ia tidak memberi kesan kepada Shima.

Belum reda dengan isu panas menari ghairah dan berpakaian mencolok mata dalam video itu, tular video Shima membuat persembahan di Aeon Danau Kota, Kuala Lumpur, semalam.

BACA: “Kalau Lucah, Mungkin Kerana Mereka Terlalu Berimaginasi” – Baby Shima

Menerusi video yang dimuat naik oleh pengguna TikTok, Shima dilihat sedang menyanyikan sebuah lagu sambil bergelak disaksikan oleh para tetamu yang hadir.

Ternyata tarian menggairahkan Shima itu menimbulkan rasa kurang senang penonton di hadapannya ditambah pula dengan pakaiannya yang agak ketat.

Tidak kurang juga, ramai yang tidak sanggup melihat persembahan tersebut sehingga ada yang tertunduk malu.

Diruangan komen, ramai yang mempersoalkan pihak penganjur menjemput Shima untuk membuat persembahan kerana dikatakan tidak sesuai dengan imej yang ditampilkan.


Aizat Amdan Sah Bergelar Suami Elyssa Alia, Pilih Bulan Madu Di Mexico

Tahniah diucapkan kepada penyanyi Aizat Amdan yang sah bergelar suami kepada pengurusanya, Elyssa Alia dengan sekali lafaz dalam majlis berlansung di Puchong pagi tadi.

Memetik mStar Online, pasangan itu dinikahkan sendiri oleh bapa pengantin perempuan, Leftenan Kolonel (B) Ilias Moidean.

Pada majlis itu, Aizat menyerahkan mas kahwin sebanyak RM300, manakala jumlah wang hantaran dirahsiakan. Pihak pengantin lelaki menyerahkan tiga dulang hantaran dibalas lima dulang daripada pengantin perempuan.

Meluahkan rasa syukur majlis penikahan berjalan lancar, Aizat menyifatkan perkahwinannya itu merupakan permulaan baru dalam hidupnya.

“Syukur semuanya berjalan lancar. Keluarga dapat berkumpul dan majlis dijalankan seperti dirancang. Ini adalah fasa baru dalam hidup kami. Selepas ini apa saja tindakan dah tak boleh fikir untuk diri sendiri sahaja. Saya ada isteri dan perlu persetujuan bersama,” katanya.

Dalam pada itu, Aizat dan Elyssa merancang untuk berbulan madu di Tulum, Mexico memandangkan ianya lokasi impian mereka berdua.

“Kami pilih Tulun kerana ia lokasi yang sangat cantik. Saya dan isteri sukakan pantaI. Kami rasa ia adalah tempat yang boleh memberi ilham,” katanya.


“Betul, Allah Uji Dengan Suami” – Datin Shahida

Semalam, hangat diperkatakan apabila usahawan sensasi, Datuk Aliff Syukri memuat naik video permohonan maaf susulan kontroversi teaser lagu dangdutnya bersama Baby Shima yang dikecam teruk oleh netizen.

Menerusi video itu, Aliff dilihat menangis teresak-esak serta memberitahu bahawa dia membuat keputusan untuk mengundur diri dari media sosial.

Sementara itu Instagram isterinya, Datin Nur Shahida turut mendapat perhatian netizen yang meninggalkan komen mengenai suaminya dimana individu itu mengatakan Shahida diberi ujian melalui suaminya.

Komen netizen itu dibalas oleh Shahida yang berlapang dada dikurniakan pasangan hidup seperti Aliff Syukri.

“Betul, Allah uji dengan suami. Tidak mengapa, Dia lebih mengetahui. Ujian orang berbeza-beza kan. Dunia ini tempat kita berehat,” tulisnya.

Sebelum ini, Aliff turut memuat naik gambar ubat dengan kapsyen kononnya dia ingin mati dengan tenang dan beriman. Bagaimanapun, hari ini hangat diperkatakan apabila seorang pengguna Twitter mendakwa foto yang dimuat naik Aliff itu merupakan gambar lama miliknya yang pernah dikongsi kepada umum.


Uyaina Arshad, Raja Syahiran Bakal Timang Anak Lelaki

Pasangan selebriti, Uyaina Arshad dan suaminya, Raja Syahiran mengumumkan berita gembira bakal menimang cahaya mata sulung lelaki.

Memetik Harian Metro, Uyaina berkata bakal melahirkan cahaya mata dalam masa terdekat serta memohon doa orang ramai agar proses bersalin dipermudahkan dan berjalan lancar.

BACA: “Silap Saya Terlalu Kagum Dengan Siti Bainun” – Uyaina Arshad

“Insya-Allah saya bakal menimang cahaya mata lelaki dalam waktu terdekat ini. Saya dijangka bersalin sama ada minggu depan atau dua minggu lagi. Doakan urusan bersalin saya berjalan lancar dan dikurniakan anak yang soleh,” katanya.

Dalam pada itu, Raja Syahiran berkata mereka masih belum menetapkan nama bakal bayi tersebut namun nama akan bermula dengan Raja diikuti dengan huruf U.

“Kami berdua sudah ada beberapa pilihan nama tapi belum mencapai kata putus sebab kalau boleh nak beri nama anak yang membawa maksud yang baik.

“Tapi permulaan nama anak saya akam bermula dengan nama Raja dan kemudian diikuti dengan huruf U,” katanya.


Ira Kazar Tayang Cincin, Netizen Tanya Ini Je Ke Hasil Sondol Jutawan?

Baru-baru ini, perkongsian terbaru anak kepada pelakon veteran Kaza iaitu Ira Kazar di Instagram menjadi perhatian ramai. Menerusi entri itu, cincin yang dipakai oleh Ira di jari manisnya menjadi bualan netizen.

Rata-rata netizen berkata-kata mengenai hubungannya dengan pengarah filem terkenal, Syamsul Yusof yang masih lagi menjadi tanda tanya.

Melihatkan cincin tersebut, ada yang memberikan komen sindiran mendakwa citarasa Ira Kazar seperti makcik-makcik.

Tidak kurang juga, ada yang mempersoalkan bagaimana gadis itu mampu memakai iPhone 13 Pro Max sedangkan tiada kerja. Lebih pedas ada netizen bertanya itu sahajakah hasil menyondol seorang jutawan?

Seperti sudah dijangka, ada yang meninggalkan komen negatif terhadap gadis itu yang didakwa menjadi punca pergolakan rumah tangga Syamsul dengan pelakon, Puteri Sarah.

Bulan lalu, Puteri Sarah membuat dua tuntutan terhadap Ira Kazar di Bahagian Penguatkuasaan, Jabatan Agama Islam Persekutuan (Jawi).

Ia berkaitan dengan gangguan ketenteraman dirinya (kes sivil) selain menganggu ketenteraman rumah tangga yang boleh disabitkan di bawah kesalahan jenayah syariah.


‘Wujudkan’ Tabung Kecemasan Dengan Side Income Anda! Ikut Cara Ini

Setiap anak muda pasti mempunyai impian dan matlamat dalam kehidupan. Namun dalam mencapai impian dan matlamat tersebut, anda semua harus sedar realiti kehidupan pasti ada dugaan dan cabarannya.

Pernahkah anda terfikir jika situasi kecemasan berlaku? Terutamanya apabila memerlukan sejumlah wang untuk menyelesaikan situasi yang tak diduga. Cuba anda bayangkan kalau kecemasan betul-betul terjadi, apa reaksi anda?

Katalah tetiba handphone anda rosak, tak ke anda panik? Dah lah sekarang handphone tu penting. Masa ni barulah sedar tinggi rendah langit tu, mana pula nak cekau duit nak beli handphone baru kan! Tapi kalau anda awal-awal tahu pentingnya ada tabung kecemasan segala masalah mungkin dapat di atasi dengan tenang setenangnya.

Pastu pasti ada yang kata macam mana pula nak simpan? Dapat gaji pun susah nak simpan sebab tak cukup? Tak kan bila berlaku baru nak gelabah kan? Anda perlu ingatkan diri anda bahawa kecemasan boleh berlaku bila-bila masa. Jadi anda perlu sentiasa bersedia.

Jadi kami sarankan anda untuk mula wujudkan tabung kecemasan. Haaa apa kata anda baca tips dan idea yang kami bagi ni untuk buka minda fikiran apa yang boleh anda buat.

Walaupun anda masih bergaji tetap tapi sebenarnya masih boleh buat kerja sambilan di hujung minggu untuk tambah pendapatan. Daripada waktu terluang anda habis begitu dengan bekerja sambilan setiap waktu tersebut bertukar kepada duit!

Sebenarnya banyak peluang perkerjaan sambilan yang anda boleh buat di hujung minggu seperti perkhidmatan e-hailing dan penghantaran makanan yang penting anda kenalah rajin sikit explore apa yang anda boleh lakukan.

Kalau anda nak tahu sekarang ini, ramai yang memilih buat part time bila ada masa terluang, sebab masa kerja yang fleksibel, boleh kerja sendiri tanpa terima arahan daripada sesiapa, dan lagi best boleh kerja dari mana anda berada tapi berpeluang tambah pendapatan sendiri!

Jika anda mempunyai hobi seperti memasak, melukis, mengambil gambar atau sebarang hobi yang boleh mendatangkan pulangan, tak salah untuk anda jadikan hobi ini sebagai servis yang boleh mendatangkan keuntungan. Apa yang anda perlu ada adalah skil dan sentiasa upgrade diri. Masa pun bebas, anda boleh je urus masa sendiri. Ikut suka lah nak atur waktu kerja, yang penting kerja jalan!

Satu lagi, anda anda akan lebih terdorong untuk melakukan kerja dengan lebih rajin. Ye lah nak kan pendapatan tambahan kenalah rajin supaya dapat menampung diri apabila kecemasan berlaku nanti. Paling tak pun dengan adanya pendapatan tambahan, buatkan anda rasa lebih ‘selamat’.

Pekerja bebas seperti content creator, script editor, make-up artist dan banyak lagi kerja lain boleh mendatangkan pulangan. Contohnya, Hasbullah seorang pekerja swasta yang membuat kerja sampingan sebagai VO talent. Hasil pendapatan purata tambahannya RM2,000 sebulan yang memerlukan lebih kurang 10 jam waktu bekerja untuk seminggu sahaja. Amacam padu kan?

Selain daripada mengharapkan sumber pendapatan pekerjaan tetap sahaja, anda juga boleh mempelbagaikan pendapatan anda melalui cara lain.

Antara cara popular yang dilakukan geng-geng milenial adalah memulakan perniagaan dalam talian. Anda boleh je jual makanan, minuman atau buat perkhidmatan sendiri.

Ataupun anda boleh jadi dropship untuk produk orang lain. Ramai usahawan-usahawan di luar sana yang menawarkan pelbagai ejen atau dropship untuk bantu meningkatkan perniagaan mereka. Tak perlu modal pun ada tau. Mudah kan?

Antara pilihan yang anda boleh guna adalah mula perniagaan dropship dalam talian, jual sesuatu seperti hasil pakaian, masakan, bertukang, kraftangan, tumbuhan dan banyak lagi. Dan mana tahu daripada berniaga kecilan gini dan bermula dari rumah tapi dengan berkat kegigihan dapat buka kedai sendiri suatu hari nanti!

Sangat penting untuk anda sentiasa fokus dengan apa yang anda impikan. Jangan berhenti explore dan belajar apa yang anda boleh dilakukan. Jika target anda untuk wujudkan simpanan tabung kecemasan, teruskan agar tak tersasar daripada tujuan utama. Bila dah cuba buat perkara di atas, hasil side income tu jangan pula lupa untuk salurkan pada tabung kecemasan. Sentiasa ingat tujuan utama tau.

Anda perlu ingat, simpanan kecemasan ini yang akan membantu anda sewaktu kesusahan. Sediakan payung sebelum hujan!

Bagi memastikan pelan anda untuk membina simpanan kecemasan berjalan dengan lancar, anda perlu terlebih dahulu mempunyai pelan pengurusan kewangan peribadi yang rapi. Kami pasti pelan perancangan ini akan menjadi panduan untuk anda mencapai matlamat kewangan anda.

Setiap yang dilakukan boleh mendatangkan hasil, baik anda memilih untuk jadi freelancer, peniaga kecil, bekerja tetap yang penting anda jika ada usaha, dan rajin pasti akan ada hasil kemudian hari.

Jadi anda jangan tangguh lagi apa yang perlu anda lakukan. Mulakan sekarang, jangan tunggu sehingga sesuatu tak dijangka berlaku baru nak bertindak ye.

Perbadanan Insurans Deposit Malaysia (PIDM) kini sedang menganjurkan kempen #SediaPayungKewangan yang bertujuan untuk meningkatkan kesedaran orang ramai terutama geng milenials untuk lebih bersedia dari segi kewangan.

Nantikan webinar #SediaPayungKewangan pada 20 Ogos ini secara Live di Facebook PIDM, mengenai kejayaan anak muda kita yang dikenali ramai, founder ML Studios – Mat Luthfi dan founder pakaian Bulan Bintang – Azzim Zahid Azmi.


“Matikan Aku Dengan Tenang & Beriman” – Aliff Syukri

Susulan video kontroversinya menari ghairah bersama Baby Shima dikecam teruk, Datuk Seri Aliff Syukri memaklumkan akan mengundurkan diri dari media sosial.

Selepas memuat naik video tersebut, perkongsian Aliff mengejutkan ramai apabila memuat naik gambar ubat dengan kapsyen, “Matikan aku dengan tenang dan beriman”.

Perkongsian Aliff itu sekaligus menimbulkan kerisauan mengenai keadaan usahawan itu serta meminta supaya beristighfar.

Tidak kurang juga, ada yang tertanya-tanya adakah gambar itu merupakan mesej untuk dia membunuh diri.

Bagaimanapun, ada segelintir netizen mengatakan itu hanyalah drama semata-mata untuk meraih simpati daripada orang ramai. Difahamkan, perkongsian itu telah pun dipadam beberapa minit dimuat naik.

Terdahulu, ibunya, Bonda Rozita meminta anaknya itu memadam teaser lagu dangdutnya itu dalam tempoh 24 jam.


Aliff Syukri Mohon Maaf, Undur Diri Dari Media Sosial

Hangat diperkatakan video memaparkan aksi menari ghairah bersama Baby Shima sehingga dikecam teruk, usahawan kontroversi, Datuk Seri Aliff Syukri akhirnya membuat permohonan maaf secara terbuka.

Menerusi video yang dimuat naik olehnya sebentar tadi, Aliff turut memohon maaf kepada ahli keluarganya yang terpaksa menanggung malu kerana perbuatannya itu.

BACA: “Dah Sedia Ke Tanggung Dosa Penonton?” – PU Syed Tegur Aliff Syukri

“Kepada semua, saya nak mohon kemaafan dan kekhilafan selama saya berada di media sosial ini. Saya minta maaf banyak-banyak dari hujung rambut sampai hujung kaki terutama mak dan isteri saya. Saya minta maaf banyak-banyak,” katanya.

Dilihat menangis teresak-esak, Aliff berkata dia membuat keputusan undurkan diri dari media sosial demi ibunya, isteri serta anak-anak. Ujarnya lagi, dia menyifatkan kali ini adalah ujian paling berat buat dirinya.

“Demi mak saya, bini saya, anak-anak saya, saya tak nak main media sosial dah. Saya minta maaf banyak-banyak. Terima kasih atas sokongan semua kepada saya. Sesungguhnya ini dugaan paling berat buat saya. Doakan yang terbaik buat perniagaan saya,” katanya.

Sementara itu, pada kapsyen video tersebut Aliff turut mengucapkan selamat tinggal pada akaun Instagram miliknya itu yang mempunyai pengikut mencecah 4.3 juta. Aliff turut mengatakan dia hanyalah insan kerdil yang mempunyai banyak dosa serta mendedahkan dia sebenarnya sakit mental.

“Selamat tinggal Instagram. Awak adalah permainan yang terindah buat saya. Bukan senang  saya nak berpisah dengan awak dan nak ada kawan banyak seperti ini.  Saya akan rindu momen dan memiliki 4.3 juta kawan dan semua media sosial saya termasuk Facebook dan TikTok yang berjuta-juta.

“Saya hanyalah insan kerdil yang banyak dosa. Saya sebenarnya ada sakit mental dan dah tak tahan. Dari kosong sampai ke tahap ini, saya redha dan ikhlaskan demi kebaikan semua. Doakan yang terbaik buat saya,”tulisnya


“Saya Diberikan Kekuatan Oleh Allah Untuk Pakai Purdah Lebih Awal”

Tiada siapa menyang selebriti popular Noor Neelofa akan berhijrah serta mengenakan niqab apatah lagi ketika kerjanya dalam dunia hiburan dan fesyen sedang berada di puncak.

Memetik portal Getaran, menerusi wawancara menerusi program Wanita Hari Ini, Neelofa berkata setiap daripada kita sudah pasti mempunyai hasrat untuk berubah ke arah lebih baik.

“Hari-hari suara kecil kita mesti kena ada untuk menjadi orang yang banyak bersedekah, banyak harta diberikan kepada jalan Allah, jadi orang yang lebih banyak berzikir dan mampu bangun malam untuk bersolat.

“Saya sendiri pun kena ada suara-suara ke arah itu dan secara tidak langsung, badan kita akan bertindak ke arah itu.

“Kalau tiada suara-suara itu, kita perlu risau. Sebab orang seperti ini kita akan jadi manusia yang akan kata, nanti dululah, berseronok dululah atau masih muda lagilah,” katanya.

Menurut isteri kepada PU Riz itu, dia sudah lama menyimpan hasrat untuk memakai purdah dan mengakui ia bukan perkara mudah apatah lagi dia perlu berusaha dan sentiasa istiqamah.

“Tapi, saya diberikan kekuatan oleh Allah SWT untuk memakainya dengan lebih awal dan saya akui ia bukan sesuatu yang mudah.

“Saya bukanlah budak Madrasah, bukan budak yang belajar dalam aliran bahasa Arab, bukan juga seorang hafizah.

“Saya ini datang daripada dunia seni. Seorang pengacara, pelakon yang terlibat dalam dunia fesyen. Memang kena mujahadah (berjuang dan bersungguh-sungguh), kena susah payah kena usaha dan istiqamah dalam usaha agama ini,” katanya.

Terdahulu, Neelofa merancang untuk berhijrah ke Tanah Arab bersama keluarganya pada awal atau pertengahan tahun hadapan. Ujarnya lagi, dia mahu menyambung pengajian berkaitan hadis dan al-Quran serta menguasai bahasa Arab.


Tak Pernah Cincai Layan Peminat, Sikap Fazura Dipuji Netizen

Sebut saja nama selebriti popular Nur Fazura, ramai yang senang dengan pelakon itu yang jarang sekali terpalit dengan kontroversi panas.

Malah, Fazura juga dikenali sebagai artis yang peramah dan tidak sombong dengan peminat. Baru-baru ini, tular video dirakam peminat memaparkan bagaimana pelakon itu melayan peminat-peminatnya.

Menerusi video itu, Fazura yang ditemani suaminya, Fattah Amin dilihat melayan peminat yang ingin bergambar.

Apa yang menjadi perhatian, Fazura dengan spontan menarik seorang peminat yang sudah berusia sambil memeluk mak cik berkenaan.

Melihatkan Fazura melayan peminatnya itu dengan penuh kasih sayang, ramai memuji sikap rendah diri pelakon jelita itu.

Diruangan komen, ramai yang berkongsikan pengalaman manis ketika bertemu dengan Fazura yang sememangnya tidak sombong. Tidak kurang juga, ada yang mengatakan Fazura antara artis yang dikenali sentiasa menegur peminat untuk ajak bergambar.

Suka tengok Fazura, bertuahnya Fattah yang bukan sahaja memiliki isteri yang cantik tetapi penyayang dan disayangi peminat.


Penampilan Terbaru Zizie Izette Dipuji Ramai

Lama tak dengar cerita tentang Datin Seri Zizie Izette, baru-baru ini perkongsian pelakon itu menjadi perhatian ramai.

Menerusi satu entri di Instagram, Zizie ada memuat naik foto terbarunya memakai baju dan seluar senada warna ungu terang dilihat semakin kurus dan menawan.

Turut disertakan kapsyen, dimana Zizie memberitahu dia tidak tahu untuk memuat naik foto yang mana satu di Instagram.

Perkongsian Zizie itu mendapat pelbagai reaksi daripada rakan artis serta netizen yang memuji perubahan pelakon itu.

Malah, ada yang mengatakan Zizie persis anak dara serta seperti gadis muda remaja yang baru habis SPM.

Tidak kurang juga, ada segelintir netizen yang meminta tips daripada Zizie tips dan rahsia untuk tampil langsing.


“Saya Bergelek Lepas Majlis Akikah, Dibayar Puluh Ribu” – Ifa Raziah

Baru-baru ini tular beberapa video di TikTok mengenai sebuah majlis akikah majlis keluarga yang dipercayai ‘scammer’ Macau, Addy Kanna.

Bagaimanapun, apa yang menimbulkan rasa kurang senang netizen apabila melihat kelibat usahawan kontroversi, Kak KM dan penyanyi Ifa Raziah sedang sakan bergelek.

BACA: Bergelek Sakan Di Majlis Akikah, Ifa Raziah & Kak KM Dikecam Netizen

Memetik Kosmo, Ifa berkata ada dua acara dalam majlis dihadirinya itu iaitu akikah dan sambutan ulang tahun perkahwinan. Jelasnya lagi, dia bergelek selepas majlis akikah dan telah dibayar untuk membuat persembahan.

“Akikah pada awal majlis, ketika maghrib hingga isyak. Selesai akikah acara ulang tahun perkahwinan pula. Saya bergelek selepas persembahan penyanyi Liza Hanim.

“Lagi pun saya penyanyi dangdut. Nak nyanyi dangdut kena berdiri tegak ke? Selama 27 tahun menjadi penyanyi, gelek saya itu yang beri saya makan. Kalau saya tak bergelek siapa nak panggil saya buat persembahan.

“Saya penyanyi dangdut. Sebagai penyanyi dangdut apa yang saya kena buat ialah menyanyi, menghiburkan dan bergelek. Selama ini gelek yang beri saya makan,” katanya.

Menurut Ifa lagi, isu kononnya dia merosakkan majlis akikah tidak sepatutnya timbul kerana ketika dia membuat persembahan semua ahli agama sudah pulang.

“Ustaz-ustaz semua dan balik. Tuan rumah sendiri tukar baju sehingga dua kali. Ketika akikah pakai baju putih. Majlis ulang tahun perkahwinan baju merah jambu. Lainlah kalau saya ustazah kemudian saya bergelek. Bolehlah netizen kecam saya,” jelasnya.

Dalam pada itu, Ifa berkata tindakannya bergelek pada majlis tersebut bukan isu besar kerana dia dibayar berpuluh ribu untuk membuat persembahan, serta meminta netizen menonton video penuh di Instagram miliknya.

“Apa masalahnya sekarang? Orang bayar saya berpuluh-puluh ribu untuk menyanyi. Ini cara saya cari makan. Bukannya saya berkelakuan tidak senonoh dan keterlaluan,” katanya.


Wan Sharmila Tak Rimas Dijodohkan Dengan Shuib

Pelakon Wan Sharmila berkata dia tidak mengambil serius usikan netizen yang cuba menjodohkannya dengan Shuib Sepahtu selepas dia memanggil ibu kepada pelawak itu ‘Mama’.

Memetik Utusan Online, Wan Sharmila berkata ibu Shuib sendiri yang mahu dirinya dipanggil Mama dan dia berbuat demikian sebagai tanda hormat.

BACA: “Sebagai Ibu Saya Sentiasa Doakan Shuib Bertemu Wanita Yang Baik”

“Ibu Shuib yang suruh panggil Mama. Takkan saya nak menolak, nanti dianggap kurang sopan pula. Dia sudah bahasakan diri Mama, jadi saya turutkan sahaja.

“Saya tidak rimas pun apabila warganet terus menerus mahu menjodohkan saya dengan Shuib. Terpulang, hak masing-masing,” katanya.

Dalam pada itu, ditanya mengenai status dirinya sekarang, Wan Sharmila berkata dia masih belum berpunya.


SME Bank XCESS Buka Laluan PMKS Rentas Sempadan

SME Bank membawa kelainan dalam Program Jaringan SME Bank XCESS 2022 dengan membuka peluang kepada usahawan PMKS tempatan menembusi pasaran antarabangsa melalui penglibatan rakan dagangan dari Thailand, Jepun serta akses untuk ke pasaran ASEAN melalui platform dalam talian, ASEAN Access.

Menteri Pembangunan Usahawan dan Koperasi, Tan Sri Noh Hj. Omar berkata, “Prestasi eksport PMKS pada tahun 2021 telah kembali menunjukkan peningkatan apabila mencatatkan sumbangan eksport 11.7% daripada jumlah keseluruhan eksport negara. Secara keseluruhannya, eksport sektor PMKS telah meningkat kepada 5.4% dengan nilai sebanyak RM124.3 bilion.”

SME Bank XCESS 2022 diisi dengan empat teras tambahan iaitu akses kepada pembiayaan dan program-program pembangunan usahawan serta perkhidmatan menyeluruh yang ditawarkan oleh Kumpulan SME Bank. Ini termasuk Assets Link, Perkhidmatan Takaful dan HalalXcess di samping Program Umbrella SME Bank dan Program Pembangunan Vendor Bumiputera yang diterajui oleh Kementerian Pembangunan Usahawan dan Koperasi (KUSKOP). Semua agensi di bawah KUSKOP turut membuka reruai untuk perkhidmatan yang ditawarkan.

Presiden Kumpulan/Ketua Pegawai Eksekutif SME Bank, Dato’ (Dr.) Aria Putera Ismail berkata, “Program Umbrella adalah satu bentuk kerjasama antara SME Bank dan syarikat Anchor untuk membolehkan usahawan yang berminat menyertai suatu model perniagaan yang telah pun bertapak kukuh dalam pasaran sekali gus meminimumkan risiko kegagalan perniagaan.  Peserta program akan dibiayai oleh SME Bank, dan turut berpeluang mendapatkan bimbingan serta khidmat nasihat secara percuma oleh CEDAR.”

Sejak Program Umbrella SME Bank ini diperkenalkan pada tahun 2019, SME Bank telah meluluskan 24 pembiayaan yang bernilai RM11.6 juta.  Statistik menunjukkan 60% orang peserta program ini telah merekodkan peningkatan daripada segi keuntungan dan hasil. Melihat kepada pertambahan dua (2) lagi syarikat Anchor pada tahun ini, kami menjangkakan lebih ramai usahawan akan menyertai Program Umbrella SME Bank pada masa hadapan.

Turut diadakan Majlis Menandatangani Penerimaan Penyertaan Program Umbrella SME Bank dengan lapan buah syarikat Anchor yang terdiri dari syarikat Ramly Food Processing Sdn. Bhd., Ayamas Shoppe Sdn. Bhd., Chatime Malaysia Sdn Bhd., dan Bubblebee Sdn. Bhd. yang mewakili sektor makanan dan minuman; manakala Bateriku (M) Sdn. Bhd., Petro Teguh (M) Sdn. Bhd., Prowheels Distributor (M) Sdn. Bhd. dan PETRONAS Lubricants Marketing Malaysia Sdn. Bhd. daripada sektor perkhidmatan dan sokongan automotif.

Peserta SME Bank XCESS 2022 juga diberi penerangan berkenaan Alam Sekitar, Sosial dan Tadbir Urus (ESG) dan kepentingan mengadaptasikannya ke operasi perniagaan mereka. SME Bank kini sedang dalam fasa mengimplementasikan agenda ESG ke dalam operasi perniagaannya mengikut Pelan Hala Tuju Kemampanan Tiga Tahun 2021-2023.

Pada tahun ini, SME Bank menyasarkan seramai 5,000 orang pengunjung akan ke portal maya SME Bank XCESS 2022 dan daripada jumlah tersebut, seramai 1,000 orang usahawan akan menyertai aktiviti padanan perniagaan, klinik perniagaan, khidmat nasihat dan lawatan ke reruai syarikat-syarikat Anchor. Program SME Bank XCESS 2022 telah dirasmikan oleh Tan Sri Noh Hj. Omar, Menteri Pembangunan Usahawan dan Koperasi.


“Sebagai Ibu Saya Sentiasa Doakan Shuib Bertemu Wanita Yang Baik”

Baru-baru ini, perkongsian ibu Shuib Sepahtu iaitu Salamiah menjadi perhatian ramai apabila ada memuat naik video di TikTok bersama pelakon Wan Sharmila.

Menerusi foto itu, ibu Shuib dan pelakon itu dilihat begitu mesra sekaligus menimbulkan tanda tanya netizen serta ada yang mendakwa aktres itu bakal menjadi menantunya.

BACA: Muat Naik Gambar Dengan Wan Sharmila, Ibu Shuib Bagi Hint?

Memetik Harian Metro, Salamiah tampil menjelaskan kehadiran Wan Sharmila hanya sebagai tetamu sahaja. Namun, Salamiah mengakui senang bersama aktres itu serta menyifatkan Wan Sharmila seorang yang lemah lembut.

“Soal jodoh Shuib biarlah dia yang tentukan. Saya enggan masuk campur sebab dia yang akan melalui kehidupan itu nanti.

“Namun, sebagai ibu saya sentiasa mendoakan agar dia bertemu wanita yang baik dan mampu menjaga seluruh keluarganya. Saya senang bersama Lala. Kami mudah mencipta keserasian dan orangnya sangat lemah-lembut,” katanya.

Menurut Salamiah lagi, dia tiada masalah untuk mendekatkan hubungan Wan Sharmila dengan anaknya namun keputusan terletak di tangan Shuib. Bagaimanapun, Salamiah juga mengakui masih terlalu awal untuk bercakap soal pengganti.

“Saya tahu Shuib melalui fasa yang sukar sepanjang setahun ini. Dia banyak menyendiri dan mencari kekuatan untuk melalui kehidupan. Sebagai ibu tentulah saya sedih jika melihat anak saya tidak gembira. Kami semua reda dan percaya arwah berada di tempat yang cukup indah di sana.

“Saya akui masih terlalu awal untuk berbicara soal pengganti, biarlah masa yang menentukan segalanya dan kita serahkan kepada takdir Ilahi. Biar dia yang pilih pilihan hatinya dan selepas itu bawa jumpa saya untuk kenal lebih mendalam,” katanya.


“Mustahil Nak Lakukan Babak Kahwin Dengan Jarak Empat Meter” – Michael Ang

Baru-baru ini, hangat diperkatakan mengenai video memaparkan adegan mesra antara Emma Maembong dan Shah Jaszle ketika menjalani penggambaran drama berjudul Mati Pucuk.

Memetik mStar Online, pengarah drama tersebut iaitu Michael Ang berkata dia tidak mengetahui mengenai penularan video itu.

BACA: Menari Sambil Peluk, Aksi Mesra Emma Maembong & Shah Jaszle Dikritik

“Saya tidak mahu komen panjang mengenai perkara ini sebab tidak tahu apa-apa malah tidak melihat sebarang video seperti diperkatakan,” katanya.

Bagaimanapun, Michael menjelaskan Emma dan Shah mengenakan busana pengantin bagi menjayakan salah satu babak perkahwinan dalam drama tersebut. Jelasnya, mereka perlu dilihat mesra bagi menjayakan watak yang dilakonkan seperti pasangan yang baru berkahwin.

“Memang mereka ketika itu sedang menjalani penggambaran babak sesi fotografi perkahwinan. Mustahil kita hendak melakukan babak perkahwinan dengan jarak empat meter,” katanya.

Dalam pada itu, Michael enggan mengulas lanjut mengenai kritikan netizen berhubung aksi mesra kedua pelakon itu yang yang dikatakan melampaui batas memandangkan mereka sudah berkahwin.

“Saya tak tahu apa-apa, kalau ada video itu mereka rekod sendiri, tiada kena mengena dengan saya. Sekiranya tak mahu melihat, tonton siaran TV Al-Hijrah,” katanya.

Terdahulu, tular video memaparkan Emma dan Shah Jaszle berpelukan mesra sambila menari mengenakan busana pengantin menimbulkan rasa kurang senang netizen.

Kemudian, muncul pula video mendakwa Emma menepuk punggung pelakon lelaki itu sehingga mengundang kritikan ramai.


Sajat Minta Tips Untuk Hamil, Tanya Macam Mana Nak ‘Lekat’

Meskipun sudah berhijrah ke Australia, namun masih ramai netizen masih mengikuti perkembangan Sajat atau nama sebenarnya, Muhammad Sajjad Kamaruz Zaman.

Baru-baru ini, video yang dikongsikan di akaun TikTok menggunakan nama @sajat.aussie menjadi perhatian ramai.

Mana tidaknya, menerusi video itu Sajat bertanyakan kepada netizen mengenai tips untuk hamil serta cara untuk mudah ‘lekat’.

Seperti sudah dijangka, pertanyaan Sajat itu membuatkan ramai terkedu dan rata-ratanya memberikan jawapan berbaur sindiran kepada usahawan sensasi itu.

Tidak kurang juga, ada yang berseloroh memintanya untuk mempunyai rahim terlebih dahulu jika mahu hamil.


Ketiak Cantik Amelia Henderson Jadi Idaman Ramai Gadis

Nampaknya minggu ini nama pelakon jelita Amelia Henderson menjadi bualan ramai di media sosial. Selepas menolak lamaran seorang netizen, ketiaknya pula jadi perhatian.

Baru-baru ini, pelakon berusia 27 tahun itu ada memuat naik tangkap layar memaparkan keterujaan netizen selepas melihat gambar bahagian ketiaknya.

Rata-rata netizen memuji ketiak aktres itu cantik serta ada yang mengatakan selain memiliki wajah cantik, ketiaknya juga jadi idaman para gadis.

i mean. armpits???? really??? how did society somehow convince us that we should be concerned about the least significant body part of all time???!?

Menerusi perkongsian di Twitter, Amelia hilang kata-kata apabila menerima Tweet daripada netizen mengenai foto tersebut.

Diruangan komen, rata-rata netizen turut tertanya-tanya serta meminta tips bagaimana Amelia menjaga bahagian tersebut kekal putih tanpa sebarang cela.


“Isa Buat Saya Lebih Bangga Kerana Akhirnya Ada Anak Lelaki” – Akim

Penyanyi Akim Ahmad berkata dia tidak menyangka selepas lima tahun hasratnya untuk menimang cahaya mata lagi akhirnya tercapai.

Memetik Utusan Online, Akim berkata dia sudah lama berhasrat untuk meletakkan nama nabi jika Allah memberi rezeki zuriat lelaki buatnya dan isteri, Stacy Anam.

“Saya memang teringin nak letak nama nabi pada anak lelaki. Ada beberapa nama yang telah disenarai pendek, tetapi akhirnya saya dan Stacy pilih Isa sebab dekat dengan nama anak kedua kami, Eishal.

“Sebutannya hampir sama. Malah, Isa kalau digabungkan dengan Bella (nama anak sulung) akan menjadi Isabella.

“Nama itu dirasakan sesuai untuk anakanda kami ini dengan harapan, mudah-mudahan hubungan mereka adik-beradik akan sentiasa akrab dan saling sayang-menyayang,” katanya.

Menurut Akim lagi, dia teringin untuk azankan anak lelaki dan meluahkan rasa syukur di atas kehadiran anak keduanya, Isa.

“Saya anggap ini rezeki buat kami sekeluarga. Bila dapat anak lelaki ini, bolehlah nanti ajak main bola sama-sama. Saya sebelum ini pernah cakap pada Stacy, teringin nak azankan anak.

“Bila anak perempuan lahir, kita akan iqamahkan, tetapi jika lelaki, kena azankan. Itu yang sering saya mahukan,” katanya.

Dalam pada itu, Akim menyifatkan kehadiran Isa berbeza kerana membuatkan dia lebih bangga kerana akhirnya mempunyai anak lelaki.

“Alhamdulillah, Allah kurniakan kami dengan kehadiran Isa setelah menunggu lama. Sedikit pun saya tak menangis sewaktu Isa berada dalam dakapan buat pertama kalinya.

“Perasaan yang berbeza semasa Eishal dilahirkan. Isa buat saya lebih bangga kerana akhirnya ada anak lelaki,” katanya.


“Kalau Lucah, Mungkin Kerana Mereka Terlalu Berimaginasi” – Baby Shima

Sejak semalam hangat diperkatakan apabila video teaser lagu terbaru usahawan sensasi, Datuk Seri Aliff Syukri bersama Baby Shima dikecam teruk kerana aksi ghairah dan berpakaian agak keterlaluan.

Memetik mStar Online, Baby Shima atau nama sebenarnya Nur Ashimah Ramli berkata dia sudah biasa dengan kecaman dilemparkan serta tidak peduli dengan komen netizen.

BACA: “Dah Sedia Ke Tanggung Dosa Penonton?” – PU Syed Tegur Aliff Syukri

Menurut Shima lagi, jika ada yang mengatakan aksinya lucah ia hanyalah imaginasi penonton sahaja yang terfikir ke arah itu.

“Saya tidak mengambil kisah dengan komen netizen lagi sebab memang tidak boleh dikawal apa yang mereka mahu katakan. Kalau kata lucah, itu mungkin kerana mereka terlalu banyak berimaginasi. Biarlah orang nak kecam. Saya tak boleh halang semua itu,” katanya.

Sebelum ini hubungannya dengan Aliff Syukri dikatakan tidak baik, Shima berkata tidak menjadi kesalahan untuk mereka berduet dan isu pertelingkahan mereka sudah pun selesai.

Setakat ini, video teaser dikongsikan Aliff itu mendapat sebanyak lebih 22 ribu tanda suka. Bagaimanapun, ruangan komen perkongsian itu telah pun ditutup oleh Aliff yang mungkin sedar ianya dikecam teruk.


Netizen Kutuk Leher Berkerak, Fatin Afeefa Menangis Ketika Live

Tidak dinafikan, di zaman teknologi dan semuanya di hujung jari, sikap pengguna media sosial juga semakin menjadi-jadi apabila sewenangnya melemparkan kata-kata negatif kepada orang lain.

Seperti yang dilalui oleh pelakon Fatin Afeefa baru-baru ini yang menangis apabila ada netizen mengutuk lehernya berkerak.

@fatinafeefa8 i love you sm? takmo nangis . Ur cantik and perfect ! Ignores je mulut orang!!! #fyp #foryoupage #fypage #fatinafeefa #stopbullying #insecurities

Menerusi video yang dimuat naik oleh netizen di aplikasi TikTok, difahamkan ketika itu Fatin sedang membuat tutorial makeup secara live di TikTok.

Dapat didengar menerusi video itu, Fatin menahan sebak sehingga terhenti seketika tutorial yang dilakukan ketika itu.

Perkongsian video itu mendapat pelagai reaksi daripada netizen yang sedih dan kasihan di atas apa yang dilalui pelakon itu.

Diruangan komen, ada netizen mengatakan Fatin memberitahu dia mempunyai duit untuk melakukan rawatan supaya garisan dilehernya hilang, namun pasti akan ada yang berkata dia mengubah ciptaan Tuhan.

Dalam pada itu, ada netizen mengatakan mereka pernah bertemu dengan pelakon itu secara depan-depan dan memuji Fatin sememangnya cantik.


Takut Dengan Kematian, Nora Danish Buat Wasiat Siap-Siap

Diserang masalah anxiete sejak bulan Mac lalu, pelakon jelita Nora Danish mengatakan dia tidak tahu punca masalah dihadapinya itu.Nora memberitahu mungkin ia disebabkan pertambahan usia kini mencecah 40 tahun.

Memetik Oh Bulan, Nora berkata dia sering berfikiran melampau serta sentiasa terfikir tentang kematian sehingga takut uuntuk menaiki kapal terbang.

BACA: Selalu Fikir Tentang Kematian, Nora Danish Jadi Takut Naik Pesawat

“Ya, saya memang ada masalah anxiety (kegelisahan melampau) sejak baru-baru ini. Masalah itu jugalah (anxiety) selalu membuatkan saya sering terfikir untuk mati dan jadi takut nak laluinya.

“Bayangkan sampai tahap nak naik kapal terbang pun saya jadi takut dan fikir akan mati sampai boleh jadi anxiety,” katanya.

Nora berkata lagi, pernah satu tahap dia menghubungi ibunya meminta untuk jagakan anak-anaknya serta membuat wasiat harta.

“Risaunya tu sampai tahap saya pernah call emak untuk jagakan anak-anak dan keluarga selain buat wasiat siap-siap pasal harta pusaka yang saya ada,” katanya.

Dalam pada itu, Nora menafikan masalah kegelisahannya itu disebabkan kata-kata negatif daripada netizen. Katanya lagi, dia tidak menjalani sebarang rawatan sebaliknya kini belajar untuk mengawal diri.

“Nak kata anxiety tu datang disebabkan faktor tekanan kerja tidak juga. Disebabkan komen-komen negatif netizen pun tidak juga, sebab saya sendiri jenis tidak ambil tahu sangat pasal mereka.

“Saya tidak menjalani sebarang rawatan untuk berdepan dengan ‘anxiety’, sebaliknya saya belajar untuk mengawal diri menerusi perkongsian di media sosial. Saya perbanyakkan membaca kata-kata motivasi,” katanya.


Tapak Kaki Seperti Dihunus Bilah Tajam, Azwan Ali Dakwa Disihir Artis Wanita Veteran

Pengacara kontroversi, Azwan Ali atau dikenali sebagai Diva AA memaklumkan dirinya telah disihir di bahagian kaki sehingga timbul kesan tompokan di kaki kanannya.

Memetik portal BOOM, Azwan berkata tiga bulan dia menanggung sakit serta mendakwa mengenali individu yang menyihirnya dipercayai seorang artis wanita veteran.

BACA: Diva AA Anggap Perpisahan Mizz Nina & Noh Salleh Sebagai Trend Artis

“Saya dah berikhtiar sedang merawat untuk membuang ilmu sihir yang dikenakan ke atas saya. Tiga bulan saya sakit dan awalnya saya tak perasan pun telah disihir. Ingatkan sakit kaki biasa je. Walaupun berat dugaan ini, tetapi saya reda hadapinya,” katanya.

Bagaimanapun, Azwan enggan mendedahkan identiti artis tersebut serta memberitahu keadaannya kini semakin sihat. Azwan turut berkongsikan, pada setiap pukul 3 pagi tapak kakinya terasa seperti dihunus senjata tajam.

Dalam pada itu, Azwan berkata wajah artis veteran itu juga kerap muncul setiap kali dia mengerjakan solat. Jelasnya lagi, artis berkenaan bukanseseorang yang berkawan rapat dengannya.


“Dah Sedia Ke Tanggung Dosa Penonton?” – PU Syed Tegur Aliff Syukri

Semalam, usahawan sensasi, Datuk Seri Aliff Syukri sekali lagi dikecam apabila memuat naik paparan muzik video lagu dangdutnya menari ghairah bersama Baby Shima.

Video itu turut mendapat perhatian Pendakwah bebas dan Pencetus Ummah (PU) Syed Mohd Bakri yang memberikan teguran kepada Aliff supaya membatalkan hasrat melancar muzik video tersebut.

“Sekali lagi Aliff Syukri buat kontroversi dengan merakamkan album atau lagu dangdut terbaharu. Saya tak pasti sama ada sedar atau tak perbuatan merakamkan lagu dangdut kalau berunsur keagamaan atau bagi nasihat tak jadi masalah.

“Tapi jemput artis yang goyang gerudi dan macam-macam. Saya tak kenal siapa artis tersebut. Cuma saya harap pihak Alif Syukri tidak menerbitkan lagu ini dan tidak didedahkan kepada masyarakat. Ini bukan sesuatu yang sihat,” katanya.

PU Syed turut mengingatkan Aliff supaya memikirkan perasaan isteri dan anak-anak melihat aksi tidak sepatutnya itu yang dipertontonkan di khalayak ramai.

“Bayangkan anak kamu melihat wahai Aliff Syukri, isteri kamu yang menutup aurat itu melihat, anak perempuan kamu, anak lelaki kamu dan ibu kamu melihat perbuatan kamu sekarang. Apa yang kamu mahu dedahkan kepada masyarakat.

“Cukup kenyangkah kamu dengan kecaman orang? Sering kali kamu keluarkan kontroversi sampai terpaksa orang lain pula bagi nasihat,” katanya.

Dalam pada itu, PU Syed berharap agar Aliff berfikir terlebih dahulu sebelum melakukan perkara dilarang agama serta bertanyakan adakah dia sudah bersedia menanggung dosa orang ramai.

“Kamu ada nama dan pangkat, tolonglah berfikir sebelum melakukan perbuatan mungkar. Fikir halal haram, fikir pahala dan dosa dan fikir mati kita.

“Saat kematian kita bagaimana. Adakah kamu bersedia untuk menanggung segala dosa penonton yang menonton video dangdut mengarut kamu ini?

“Fikirkan bersama wahai Aliff Syukri. Datuk Seri minta maaf saya tak sebut pangkat. Yang penting nama kamu Aliff Syukri, yang penting kamu takut kepada Allah SWT lebih daripada kamu takut kehilangan harta sendiri,” katanya.


“Kalau Dah Berhijab, Jangan Normalkan Buka Balik” – Ummi Nazeera

Saban tahun ada sahaja cerita mengenai isu selebriti wanita yang kembali membuka tudung semula termasuk baru-baru ini, penyanyi Elyana akui tidak lagi berhijab.

Susulan isu tersebut, baru-baru ini tular video dimuat naik oleh seorang pengguna TikTok memaparkan pelakon Ummi Nazeera memberikan pendapatnya mengenai isu berkenaan.

Menerusi temubual oleh sebuah stesen radio Malaysia, Zayan FM itu, Ummi berkata jangan menormalisasikan membuka tudung selepas berhijab.

“Eh ramai dah buka tudung, maknanya yang lain boleh buka tudung. Its not normal, ini tak betul. Kalau dah pakai itu, jangan jadikan ianya normal nak buka tudung semula. Ia dah jadi macam satu penyakit,” katanya.

Ummi berkata sebagai manusia tiada siapa tahu tentang pengakhiran seseorang serta meminta orang yang menenalinya mendoakannya kekal berhijab sehingga ke pengakhiran hidup.

“Saya minta orang disekeliling yang menyayangi diri saya agar mendoakan agar diri ini tidak membuka tudung. Saya risau kalau itu pengakhiran saya.

“Kita tak tahu pengakhiran kita macam mana. Sekarang saya pakai tudung, tapi tahu akhirnya macam mana. Mungkin artis yang buka tudung nanti akhirnya dia pakai tudung. Amin,” katanya.


Aksi Ghairah Aliff Syukri & Baby Shima Dikecam Netizen

Nampaknya, usahawan sensasi Datuk Seri Aliff Syukri kembali muncul dengan lagu terbaru berjudul Baby Sayang, namun kali ini tampil bersama penyanyi kontroversi Baby Shima.

Berkongsikan video bagi mempromosikan lagu terbarunya itu, Aliff dilihat sedang ghairah menari bersama Shima.

BACA: Video Iklan Aliff Syukri Buat Gaya Lucah Atas Katil Dikecam Netizen

Lebih mengejutkan ramai, Baby Shima tampil dengan hanya memakai seluar pendek sehingga menampakkan sebahagian peha yang dianggap keterlaluan.

Perkongsian video itu ternyata mengundang kecaman ramai yang menyifatkan kedua-duanya seolah tidak serik terpalit dengan kontroversi.

Diruangan komen, ada yang mengatakan Shima seperti pelakon lucah di dalam video tersebut. Tidak kurang juga, ada yang memberi teguran agar kedua-dua mereka bertaubat.

Mungkin sedar video tersebut dikecam teruk, selepas beberapa jam dimuat naik Aliff bertindak menutup ruangan komen perkongsian berkenaan.


“Kesihatan Saya Buat Masa Ini Agak Teruk” – Zamani

Umum mengetahui, keadaan fizikal penyanyi Zamani yang semakin membongkok akibat penyakit scoliosis atau tulang belakang bengkok memerlukan pembedahan dengan kadar segera.

Memetik Harian Metro, Zamani berkongsikan keadaannya buat masa ini berada di tahap agak teruk dan dia perlu makan ubat tahan sakit. Katanya lagi, dia kini menunggu proses pembedahan yang dijangka bakal dilakukan awal November depan.

“Kesihatan saya buat masa ini pada tahap agak teruk. Tulang belakang dah mencucuk tulang rusuk dan menghimpit jantung. Jadi saya perlukan pembedahan. Sekarang ini 24 jam saya sakit dan perlu makan ubat tahan sakit. Memang tak ada ubat lain.

“Sakit pula menyerang tak kira waktu. Kalau kena tu, tulang rasa macam ditarik-tarik. Kadang ketika tidur pun sakit boleh datang dan menjadi kejang.

“Sewaktu Perintah Kawalan Pergerakan (PKP) sakit saya ini menyerang dengan teruk. Sebab ketika itu saya duduk di rumah saja dan tak bekerja,” katanya.

Dalam pada itu, Zamani berkata sebelum ini dia dimaklumkan peluang untuk sembuh tiada namun selepas membuat ujian imbasan, pihak hospital memberi jaminan peluang untuk sembuh tinggi.

“Dulu saya dimaklumkan peluang untuk sembuh tak ada. Rupanya informasi itu tak tepat. Selepas saya buat semua ujian imbasan, doktor maklumkan peluang nak sembuh tinggi. Namun, tidaklah boleh kembali kepada normal.

“Sekarang ini sudah ada dua pusat perubatan dalam senarai untuk saya buat pembedahan. Doktor kata Oktober ini dah boleh buat, cuma saya ada beberapa komitmen kerja perlu diselesaikan dulu. Jadi, insya-Allah mungkin awal November.

“Dari segi kos pembedahan dianggarkan lebih RM100,000. Pusat perubatan di Ampang anggaran dalam RM80,000 hingga RM100,000. Yang lagi satu tu mungkin murah sikit,” katanya.

Kata Zamani lagi, pembedahan itu dijangka mengambil masa lapan hingga 10 jam serta berharap segalanya berjalan dengan lancar.

“Saya bukan takut nak dibedah, tapi berdebar. Kalau nak tahu pembedahan adalah pilihan terakhir saya. Sebelum ini saya dah pergi banyak tempat dan rawatan alternatif lain.

“Difahamkan pembedahan ini memakan masa lapan hingga 10 jam. Nak sembuh pula ia bergantung pada badan saya. Kalau semuanya okay, selepas dua minggu dah boleh memandu selain perlu menjalani fisioterapi,” katanya.


Bunga Bengang Dilayan Teruk Oleh Pekerja Kedai

Baru-baru ini, tular perkongsian penyanyi Bunga Isme yang meluahkan rasa kesal terhadap layanan buruk yang diterimanya daripada pekerja Machine di KLCC.

Video tersebut dimuat naik oleh seorang pengguna di aplikasi TikTok dimana Bunga memaklumkan dia ke premis tersebut untuk bertanya mengenai adapter yang ingin dibeli kepada seorang pekerja.

Thank You Bunga! Suarakan pendapat mengenai Cara Serve Customer by Machine KLCC STAFF! Actually aku pun penah kene! Pakai slekeh dorg layan tak layan je! Rupenye ramai dah kene ye! #iphone #machineklcc #customerservice

Bagaimanapun, pekerja tersebut memberi jawapan yang tidak sewajarnya kepada penyanyi itu memandangkan ketika itu dia hanya memakai t-shirt serta sweatpants biasa.

Jelas Bunga lagi, dia menggunakan suara yang sopan ketika bercakap dengan pekerja itu namun tidak dilayan dengan baik.

Dalam pada itu, Bunga turut berharap pekerja diluar sana memberikan layanan terbaik kepada pelanggan tanpa melihat pada penampilan seseorang.

Perkongsian video itu mendapat pelbagai reaksi daripada netizen yang turut berkongsikan pengalaman sama ketika ke premis tersebut.

Malah, ramai yang mengucapkan terima kasih kepada Bunga kerana menyuarakan mengenai perkara itu dan berharap dapat dijadikan pengajaran kepada pekerja premis itu.


Niezam Zaidi Seronok Beribadah Dalam Lokap

Pelakon Niezam Zaidi mendedahkan dia seronok apabila dapat beribadah di dalam lokap selepas dijatuhkan hukuman penjara apabila mengaku bersalah atas tuduhan memiliki dadah pada Oktober 2021 lalu.

Memetik Media Hiburan, Niezam berkata dia menyifatkan ianya perasaan paling indah dalam hidupnya kerana ketika itu hanya Allah sahaja yang boleh membantu dirinya.

BACA: Sambut Hari Lahir Ke-29, Niezam Zaidi Anggap Dugaan Sebagai Qada & Qadar

“Saya tak pernah pergi umrah dan tak tahu macam mana perasaannya. Tapi, saya dapat perasaan seronok nak beribadah ketika di dalam lokap.

“Itu perasaan paling indah dalam hidup saya. Saya tahu, tiada siapa lagi yang boleh tolong saya melainkan Allah,” katanya.

Menurut Niezam, detik hitam yang dilaluinya itu ternyata memberi kesan terhadap kesihatan mentalnya apatah lagi selepas membaca komen negatif dilemparkan terhadap dirinya.

“Kalau saya bukan Islam, mungkin saya dah gila atau bunuh diri. Saya minta maaf sebab berkata begitu. Banyak perkara yang telah berlaku pada saya.

“Mungkin orang lihat ia kenangan pahit, tapi bagi saya pahit itu adalah ubat. Walaupun dengan membaca, komen-komen itu sebenarnya boleh mengganggu mental juga,” katanya.

Dalam pada itu, Niezam memberitahu disebabkan apa yang berlaku dirinya dia membuat keputusan untuk pulang ke kampung untuk mencari ketenangan dan meluangkan masa bersama keluarga serta ibu bapa.

“Saya ingin lupakan detik hitam tersebut. Kini, saya lebih kepada mencari ketenangan melalui agama dan meluangkan masa bersama keluarga. Masa insiden di Kuala Kangsar, papa saya datang. Umur dah 60 lebih datang untuk selesaikan masalah saya.

“Mak saya pula tengaj sakit tiga serangkai dan papa pun dah tua. Kita pun tak tahu boleh hidup sampai bila,” katanya.


Bergelek Sakan Di Majlis Akikah, Ifa Raziah & Kak KM Dikecam Netizen

Baru-baru ini tular beberapa video di TikTok mengenai sebuah majlis akikah majlis keluarga yang dipercayai ‘scammer’ Macau, Addy Kanna.

Dalam rakaman video itu, dapat dilihat isteri Addy berpakaian busana pengantin sambil memegang jambangan bunga, Addy Kana pula menolak stroller bayi mereka sebelum melakukan cukur jambul.

BACA: Kak KM Baru Tahu Aksi Tepuk Punggung Salah, Janji Tak Buat Lagi

Akikah Aeydan Mateen ? Semoga menjadi anak yg soleh dan membanggakan daddy mummy okay! #fyp #fy

Bagaimanapun, suasana majlis akikah tersebut telah menerima kecaman ramai apabila dikatakan tidak menghormati tujuan majlis akikah yang sebenar.

Apa yang menimbulkan rasa kurang senang netizen apabila melihat kelibat usahawan kontroversi, Kak KM yang sedang sakan bergelek.

Bukan itu sahaja, tular satu lagi video memaparkan Ifa Raziah dan anak kepada pelakon, Normah Damanhuri itu sedang rancak menari.

Video tular itu sekaligus mengundang kemarahan netizen yang kecewa melihat majlis tersebut yang sepatutnya penuh keberkatan bertukar menjadi sebaliknya.


Selalu Fikir Tentang Kematian, Nora Danish Jadi Takut Naik Pesawat

Pelakon Nora Danish berkata dia kini berdepan masalah anxiety dan sering berfikir buruk tentang sesuatu perkara.

Memetik mStar Online, Nora berkata dia juga selalu fikir tentang kematian sehingga takut menaiki pesawat. Ujarnya, perubahan itu mungkin disebabkan peningkatan faktor usia.

BACA: Nora Danish Tak Senang Duduk Tengok Filem Mat Kilau, Sampai Tangan Basah

“Saya memang ada anxiety dan stage fright. Baru-baru saya dapat rasakan perubahan itu. Mungkin sebab faktor usia sekarang ini membuatkan saya sentiasa fikir tentang kematian.

“Saya sendiri seorang yang terlalu emosi dan sensitif, jadi apabila sesuatu perkara terjadi ia menyumbang kepada overthinking.

“Bagaimanapun saya tidak mahu anggap ia sebagai satu yang negatif, sebaliknya fikir apa yang saya alami ini sebagai satu superpower yang boleh saya salurkan kepada perkara positif. Dengan cara ini saya akan lebih menghargai orang sekeliling,” katanya.

Bijak mengatasi tekanan, Nora berkata dia selalu mengingatkan dirinya supaya tidak berputus asa serta melakukan lebih baik di masa akan datang.

“Saya tidak terkesan dengan kata-kata orang kerana tahu tidak semua sukakan kita. Namun dari segi kerjaya apabila kita meletakkan satu sasaran dan tidak tercapai ia akan jadi tekanan.

“Saya selalu bayangkan di usia 40 tahun akan capai pelbagai perkara namun masih ada yang belum dikecapi.

“Tidak salah untuk menangis jika rasa tertekan. Saya ingatkan diri sendiri supaya jangan mudah berputus asa dan menjadi lebih baik esok hari,” katanya.


Media Indonesia Lapor Engku Emran, Nabila Bercerai?

Sejak mingu lalu hangat diperkatakan mengenai rumah tangga kakak kepada selebriti popular, Neelofa iaitu Noor Nabila apabila usahawan itu memadam semua gambar bersama suami, Engku Emran di Instagram.

Hasil tinjauan mendapati, gambar pernikahan mereka juga tidak kelihatan malah Nabila turut menukar gambar profil Instagram miliknya itu.

BACA: Noor Nabila Padam Gambar Suami, Ini Pula Ditemui Di IG Engku Emran

Bagaimanapun, sejak beberapa hari lalu tular apabila beberapa media Indonesia melaporkan pasangan itu dikhabarkan sudah bercerai.

Mantan suami Claudyacintya Bella, Engku Emran dikabarkan bercerai lagi untuk yang ketiga kalinya, nitizen : Vicky Prasetyo versi Upin Upin #claudyacintyabella #engkuemran #fyp

Hasil tinjauan mendapati, turut tular di aplikasi TikTok apabila ada pengguna memuat naik laporan-laporan berita itu.

Turut menjadi perhatian, ada yang menulis tajuk bekas suami Laudya Cynthia Bella dikhabarkan bercerai serta mengatakan Engku Emran bukan orang sembarangan.

Perkongsian video itu mendapat pelbagai reaksi daripada netizen Malaysia yang turut terkejut dengan laporan berkenaan kerana tiada laporan mengenai perkara itu keluar daripada media daripada Malaysia serta bertanya mengenai kesahihan berita tersebut.

Sebelum ini, turut hangat diperkatakan apabila lain pula ditemui di Instagram milik Engku Emran dimana kali terakhir dia memuat naik gambar berdua ketika ulang tahun perkahwinan mereka pada Mac lalu. Menerusi foto itu, kelihatan pasangan itu baru sahaja selesai menunaikan solat jemaah bersama.

Bagaimanapun, sehingga kini status rumah tangga mereka masih menjadi tanya apabila kedua-duanya hanya mendiamkan diri.


Muat Naik Gambar Dengan Wan Sharmila, Ibu Shuib Bagi Hint?

Baru-baru ini, perkongsian ibu Shuib Sepahtu iaitu Amy Salmi menjadi perhatian ramai apabila ada memuat naik video di TikTok bersama pelakon Wan Sharmila. Menerusi foto itu, ibu Shuib dan pelakon itu dilihat begitu mesra di majlis tahlil Allahyarmah Siti Sarah.

Apa yang lebih menjadi perhatian adalah kapsyen yang ditulis oleh ibu pelawak itu seolah-olah memberikan hint berbunyi,”Biar gambar berbicara”.

Perkongsian ibu Shuib itu mendapat pelbagai reaksi daripada netizen yang mendoakan agar Shuib dan Wan Sharmila berjodohan.

Tidak kurang juga, ramai yang memberi restu jika kedua mereka berjodohan kerana aktres itu mempunyai peribadi yang lembut seperti arwah Siti Sarah.

Sebelum ini, pelakon itu pernah bertemu dengan anak pelawak itu iaitu Talita. Menerusi video dikongsikan, dilihat gembira apabila dapat bertemu serta meluangkan masa dengan aktres itu.


“Tetap Jual Nasi Lemak, Patutnya Dah Lama Berhijab Makin Sempurna”

Sebut saja nama pelakon cantik Rozita Che Wan, pasti ramai tahu fesyen dan gaya penampilannya sering diperkatakan. Malah ramai wanita diluar sana mengagumi Che Ta yang tetap nampak muda meskipun usia hampir mencecah 50 tahun.

Baru-baru ini, penampilan Che Ta di Kedah Fashion Week 2022 menerusi video dikongsikan di Facebook Nona menjadi perhatian.

BACA: “Aaisyah Sekolah International, Tengah Cuti Musim Panas…” – Che Ta

Pada acara itu, Che Ta tampil dengan persalinan serba putih hadir ke acara itu yang diadakan di Aman Central pada 5 hingga 7 Ogos lalu. Che Ta juga turut muncul catwalk di atas pentas sebagai penampilan khas pada acara tersebut.

Diruangan komen, ramai yang memuji kecantikan pelakon itu nampak muda meskipun sudah berusia 49 tahun.

Bagaimanapun, ada yang kurang senang dengan cara pemakaian Che Ta itu serta ada yang memberi teguran tentang aurat.

Kata seorang netizen, meskipun berpakaian muslimah namun hakikatnya tetap mendedahkan aurat. Ada netizen lain mengatakan, sepatutnya apabila sudah lama berhijab semakin menutup aurat dengan sempurna.


Elyana Akui Tidak Lagi Berhijab

Selepas memuat naik gambarnya tidak berhijab tempoh hari , penyanyi Elyana membuat keputusan untuk tidak lagi berhijab.

Memetik Utusan Online, Elyana berkata dia sudah berfikir masak-masak sebelum membuat keputusan tersebut serta berharap orang ramai mendoakan yang baik-baik buat dirinya.

“Saya sudah fikir semasak-masaknya. Inilah saya. Terima kasih kepada semua yang mendoakan selama ini. Jika anda masih lagi mahu mendoakan saya, saya harap doa yang baik itu berbalik kepada anda.

“Baik buruknya, saya yang akan tanggung. Jika anda boleh terima diri saya, Alhamdulillah. Jika tak boleh, saya tidak dapat berbuat apa-apa kerana inilah saya,” katanya.

Enggan peduli dengan kecaman dilemparkan netizen, Elyana berkata tiada keperluan untuknya menjelaskan mengenai tindakannya itu.

“Saya mengambil keputusan untuk tidak menjelaskan apa-apa kerana mereka (netizen) tidak ingin penjelasan daripada saya. Selagi saya menjelaskan, selagi itu macam-macam cerita tidak masuk akal yang akan timbul.

“Jadi, demi menjaga tatasusila, jiwa, persekitaran saya, saya mengambil keputusan untuk tidak menerangkan apa-apa kepada mereka yang langsung tidak mahu memahami,” katanya.

Dalam pada itu, Elyana berkata dia sudah penat untuk menjaga hati orang lain dan kini dia hanya mahu fokus pada jiwanya sendiri.

“Dalam hidup saya tidak pernah rasa penyesalan. Cuma apa yang boleh saya katakan, setiap hari saya impikan kehidupan yang baik untuk jiwa saya.

“Sebelum ini saya hanya mementingkan jiwa dan hati orang sehinggakan saya terlupa tentang diri saya. Jadi, sekarang ini saya akan buat apa yang saya terfikir nak buat,” katanya.


Stacy, Akim Pilih Nama Anak Kedua Isa

Tahniah diucapkan buat pelakon Stacy yang selamat melahirkan cahaya mata kedua iaitu bayi lelaki di sebuah pusat perubatan swasta di Seri Kembangan pada Ahad lalu.

Memetik BH Online, suaminya Akim Ahmad meluahkan rasa teruja apabila dapat menemani isterinya di bilik bersalin serta menyifatkan ianya momen luar biasa.

“Saya sangat teruja kerana dapat menyaksikan proses kelahiran bayi kami. Lebih istimewa adalah momen dapat azankan zuriat saya itu.

“Tidak dapat hendak gambarkan perasaan saya detik itu… Sangat luar biasa. Selain itu, saya diberi peluang untuk bersama anak saya dalam sesi khas untuk mengukuhkan ikatan antara ayah dan bayi yang baru lahir,” katanya.

Akim memberitahu dia dan Stacy atau nama sebenar, Ummu Shaikhah Stacy Anam memilih nama anak keduanya itu Isa.

“Saya pilih nama itu. Ia ringkas dan dekat dengan nama anak-anak saya yang lain. Kalau gabung ketiga-tiganya boleh jadi Isabella.” katanya sambil tertawa.

Akim dan Stacy mendirikan rumah tangga pada 4 Februari 2016. Pasangan itu dikurniakan seorang anak perempuan bernama Eshaal yang kini berusia 5 tahun serta mempunyai seorang anak angkat perempuan, Bella Deluna berusia 10 tahun.


“Jangan Kaitkan Saya Pasal Hadiah Tanah, Saya Tiada Kaitan” – DSV

Usahawan sensai, Datuk Seri Vida meminta netizen tidak mengaitkan dirinya dengan isu tuntutan hadiah tanah lot banglo melibatkan juara program Gegar Vaganza musim keempat (GV4), Datuk Aishah.

Memetik Utusan Online, Vida berkata dia tidak mempunyai kaitan dengan isu tersebut serta memberitahu ianya melibatkan penaja lain.

BACA: Aishah Terkilan Hadiah Tanah Lot Banglo Masih Belum Diterima Sejak 2017

“Apa pasal ya? Asal Aishah buat tuntutan saja orang cari saya? Apa hal ini? Saya pun jadi hairan. Rasanya ramai sudah keliru ini. Saya tak ada kaitan pun dengan penajaan berupa sebidang tanah semasa menjayakan program GV4 itu.

“Penaja yang terlibat difahamkan merupakan sebuah syarikat peneraju perumahan. Sebelum ini pun, isu antara saya dengan Aishah membabitkan tajaan hadiah barangan kemas. Tetapi, hal itu pun sudah lama selesai.

“Jadi, saya harap, jangan kaitkan dengan saya tentang hadiah tanah itu. Saya tiada kaitan. Jangan menganiaya saya,” katanya.

Dalam pada itu, Vida mengakui isu salah faham pemberian hadiah barangan kemas itu memberi kesan pada perniagannya hingga terjejas teruk.

“Waktu itu memang terjejas teruk. Bukan tahap jatuh terduduk, tapi terlentang, terguling sebab orang fitnah saya jual barang kemas palsu.

“Untuk saya bangkit kembali, bukan senang. Tapi, saya yakinkan diri untuk bangun semula di sebalik segala yang terjadi,” katanya.

Baru-baru ini, Aishah meluahkan rasa kecewa apabila hadiah tanah lot ketika memenangi Gegar Vaganza musim keempat belum diterima lagi. Aishah turut mempersoalkan dia sudah menunggu hampir lima tahun untuk menyelesaikan isu tersebut hingga naik ke mahkamah.


Shahrol Shiro Dilantik Ahli MPK, Tekad Selesaikan Isu Gangguan Gajah Liar

Perkongsian bekas pelawak Shahrol Shiro menjadi perhatian apabila dia dilantik menjadi Ahli Majlis Perbandaran Kluang (MPK) 2022/2023.

Menerusi perkongsian di Instagram itu juga, Shahrol mengakui tanggungjawab yang digalas selepas mengangkat sumpah sangat berat namun akan berusaha bersama menteri untuk memberi manfaat kepada penduduk Kluang.

“Tangan kita ringan semasa mengangkat sumpah tetapi tanggungjawab dan amanah yg dipikul amat berat.

“Semoga barisan ini dapat bergerak bersama memberi manfaat penduduk Kluang.Kepada Allah kita berserah,” tulisnya.

Memetik Utusan Online, Shahrol berjanji akan berusaha menangani isu gangguan gajah liar di sekitar Kluang walaupun isu tersebut sudah lama terjadi.

“Walaupun sudah lama berlaku kejadian seperti ini, namun masih belum ada tindakan konkrit dilakukan oleh mana-mana pihak termasuk syarikat yang bertanggungjawab membina kawasan kediaman ini.

“Jika sebelum ini kumpulan gajah berkenaan hanya mengganggu tanaman yang ditanam di pinggir kawasan kediaman berkenaan, namun sejak akhir-akhir ini gajah sudah berani untuk masuk lebih dekat ke rumah penduduk.

“Apa yang dibimbangi adalah sekiranya ada provokasi daripada penduduk akan menyebabkan kumpulan gajah berkenaan marah dan mungkin boleh mengakibatkan keadaan lebih buruk termasuk kematian,” katanya.


“Sepanjang Karier Saya Tak Pernah Request Nak Dukung Heroin,”-Zul Ariffin

Sering terpalit kontroversi bersama heroin yang digandingkannya, pelakon Zul Ariffin berkata babak yang dilakonkan hanya sekadar tuntutan kerja.

Memetik Media Hiburan, Zul juga menegaskan dia tidak pernah meminta untuk ‘mendukung’ heroin gandingannya sepanjang dia bergelar pelakon.

BACA: Tular Lagi Aksi Mesra, Netizen Dakwa Ruhainies & Zul Ariffin Dah Kahwin Senyap-Senyap

“Saya kena tegaskan, sepanjang karier saya tak pernah ‘request’ nak dukung heroin (dalam lakonan). Semuanya daripada skrip atau pun arahan,” katanya.

Menurut Zul lagi, segala kritikan atau salah tafsir segelintir pihak kepadanya sering dilalui olehnya sebelum ini. Ujarnya lagi, meskipun pelbagai kata-kata dilemparkan terhadapnya, dia memilih untuk berdiam diri kerana rasa hormat.

“Saya datang set penggambaran, salam heroin pun tidak. Tapi sekarang ini saya dibahanlah (dikritik). Kalau Zul saja mesti ‘dukung… dukung’.

“Bukanlah dikatakan sebagai mangsa, tetapi itu ‘permainan’ industri. Saya boleh ‘bermain’ mengenai perkara itu, saya tak kisah. Tetapi mampukah pelakon lain ‘bermain’ benda yang sama.

“Sampai berapa lama nak begitu, bolehkah mereka bertahan. Macam contoh apa yang pernah terjadi pada saya beberapa bulan lepas mengenai satu video tular.

“Video berkenaan belum pun lagi ditayangkan di televisyen, hanya di sosial media saya dan sudah dipadam. Tapi ada drama lain yang sudah disunting dan ditayangkan dah pun (babak dukung). Ia lepas.

“Kalau macam tu, boleh cakaplah ‘diaorang pun boleh cakap untuk tolak, tapi pilih sedap.’ Kenapa cakap begitu pada saya saja.

“Jadi bila ada yang bercakap sedemikian, saya diam sahajalah. Sebab saya jenis yang hormat pelakon lain. Malah orang cakap teruk pada saya pun, saya boleh hormat pada orang lagi,” katanya.

Dalam pada itu, Zul berkata dia kini mahu fokus di layar perak berbanding drama susulan ada segelintir pihak seakan kurang serius.

Saya ambil keputusan untuk tidak terlalu aktif berlakon drama sebab ada ketikanya mereka yang berada di set tidak begitu serius. Meski tidak semua begitu tetapi ia berlaku.

“Jadi bila saya tengok ‘permainan’ begitu, saya tidak mahu salahkan siapa-siapalah. Jadi saya rasa macam…tak bolehlah. Dah lama dah ‘main game’ ni. Undur diri sekejaplah.

“Apa pun saya bersyukur kerana masih lagi dapat tawaran lakonan selain beberapa projek lain. Saya pun sudah berusia 36 tahun, sudah berlakon bertahun-tahun.

“Sekurang-kurangnya saya saya bertuah kerana ada platform lain yang saya boleh pilih iaitu untuk ke arah filem, naskhah premium dan sebagainya,” katanya.


Shuib Batal Hasrat Ubah Suai Rumah Selepas Mimpi Sedih

Pelawak Shuib Sepahtu memberitahu dia pernah berhasrat untuk mengubah suai kediaman mereka untuk suasana baru selepas setahun pemergian arwah isteri tercinta, Allahyarham Siti Sarah.

Memetik mStar Online, bagaimanapun Shuib berkata dia terpaksa melupakan hasrat tersebut selepas mendapat mimpi sedih.

BACA:  “Yang Perit Tu Bila Saya Rasa Dia Macam Ada” – Shuib

“Selepas enam bulan arwah meninggal dunia pernah terfikir hendak ubah suai rumah untuk memberi suasana baru dan saya sudah berbincang dengan pereka dalaman. Bagaimanapun, bulan lalu saya batalkan hasrat tersebut selepas saya mendapat mimpi sedih.

“Dalam mimpi itu saya masuk ke rumah baru, namun ketika itu tercari-cari arwah tapi dia tiada. Ketika itulah saya sedar arwah sudah meninggal dunia,” katanya.

Disebabkan mimpi itu juga, Shuib berkata dia nekad untuk terus tinggal di rumah yang sudah didiami hampir empat tahun itu.

Dalam pada itu, Shuib berkata dia masih menyimpan barang-barang milik arwah terutama baju terakhir dipakai isterinya untuk dijadikan kenangan.

“Barang-barang arwah masih saya simpan. Kalau terkenang, bolehlah lihat dan pegang. Baju terakhir yang dipakai arwah sebelum ke hospital pun saya masih simpan. Itu jadi pengubat kerinduan terhadap arwah,” katanya.


“Hati Saya Berdebar-Debar Bila Nampak Iqbal” – DSV

Dipertemukan dengan bekas pembantu peribadinya, Iqbal Zulkefli di set penggambaran bagi sebuah projek semalam, usahawan kosmetik Datuk Seri Vida berkata dia tidak tahu mengenai perkara itu.

Memetik Media Hiburan, Vida berkata dia tetap tenang dan profesional melakukan tugasan meskipun terkejut dengan pertemuan itu. Menurut Vida, dia mempunyai tiga babak bagi penggambaran projek filem itu dan dia memainkan watak sebagai guru besar.

BACA: Hanya Kongsi Kasih Sayang, DSV Tak Terfikir Nak Ganti Tempat Arwah Siti Sarah

“Mula-mula saya pun macam ‘apa ni’? Pihak produksi memang padnai nak mengaturkan kami. Namun takkanlah saya nak bergaduh, bertekak atau nak balik. Saya tak nak menyusahkan orang. Jadi saya hadap saja,” katanya.

Vida berkata dia mengakui berdebar apabila digandingkan bersama Iqbal dalam satu babak filem tersebut.

Malah, usahawan itu juga tertanya-tanya mengapa Iqbal masih lagi membujang. Bagaimanapun, Vida memberitahu dia tidak bercakap atau bertegur ketika di set penggambaran.

“Dia sekarang nampak dah matang sikit. Saya pun tidaklah sampai nak serang dia. Hati saya berdebar-debar bila nampak dia. Cuma saya tertanya-tanya kepada dia masih belum berkahwin. ‘Menunggu’ ke?,” katanya.

“Kami pun tak bercakap atau bertegur. Nak bermian mat apun tak sempat. Kami hanya berjumpa depan kamera ketika digandingkan dalam satu babak. Lepas selesai saya terus balik,” katanya.


Menari Sambil Peluk, Aksi Mesra Emma Maembong & Shah Jaszle Dikritik

Sejak kebelakangan ini banyak pula diperkatakan mengenai babak mesra dikalangan artis-artis. Meskipun ada yang dikecam, namun ia tidak memberi kesan buat pelakon lain.

Terbaru, nama aktres Emma Maembong dan Shah Jazle pula menjadi bualan hangat netizen apabila tular video mereka menari dengan berpakaian pengantin di aplikasi TikTok.

Menerusi satu video, aksi mereka berpelukan bagi menjayakan babak dalam drama Mati Pucuk mengundang kritikan netizen.

Melihatkan aksi tersebut, ada yang menyifatkan babak mesra itu agak keterlaluan apatah lagi kedua-dua mereka sudah pun mendirikan rumah tangga.

Malah, ada yang memberikan komen sindiran mengatakan seronok boleh peluk-peluk serta ada netizen mempersoalkan mengenai perasaan suami dan isteri kedua pelakon itu.

Tidak kurang juga, ada yang membandingkan dengan drama lain yang tiada babak bersentuhan namun jalan cerita sampai kepada penonton.


Izzue Islam, Awin Nurin Terpaksa Hentikan Rawatan IVF

Hampir sembilan tahun mendirikan rumah tangga, sudah pasti pelakon dan penyanyi Izzue Islam serta isterinya, Awin Nurin tidak berhenti berdoa agar dikurniakan cahaya mata.

Memetik mStar Online, Izzue memaklumkan dia dan isteri terpaksa menghentikan rawatan persenyawaan in-vitro (IVF) untuk mendapatkan cahaya mata berikutan kesibukan kerja serta jadual kerja yang padat.

BACA: “Kalau Ada Anak Dah Masuk Darjah 3 Dah” – Izzue Islam

“Untuk rawatan (IVF), kami sudah berjumpa dengan doktor dan keputusan semuanya baik sahaja cuma doktor pesan kena ada masa untuk rehat sebab kalau kerja berterusan mungkin akan ganggu proses rawatan itu.

“Jadual saya agak padat pada tahun ini dan untuk tahun depan pun ada yang sudah susun jadi saya dan isteri rancang nak kosongkan jadual sekurang-kurangnya sembilan bulan,” katanya.

Dalam pada itu, Izzue memberitahu dia akan kembali menyambung rawatan pada hujung tahun ini jika diberikan kesempatan waktu.

“Saya memang nak sambung kembali rawatan cuma komitmen kerja sangat tinggi saat ini, kalau sempat hujung tahun ini kami akan cuba lagi sekali,” katanya.

Untuk rekod, Izzue mendirikan rumah tangga dengan Awin Nurin pada 2 Jun 2013.


“Saya Tak Mahu Terus Terbawa-Bawa Perasaan sedih Ketika Tempoh Ini”

Perkongsian terbaru, Mizz Nina menjadi perhatian apabila menitipkan ucapan terima kasih kepada mereka yang memberikan sokongan dan kata-kata semangat kepadanya.

Menerusi entri itu, Nina berkata hidup perlu diteruskan dan dia tidak mahu membiarkan emosinya terganggu atau terbawa-bawa dengan perasaan sedih. Dalam perkongsian itu, Nina turut berkongsikan gambarnya sedang mengendong anak angkatnya, Musa.

BACA: Diva AA Anggap Perpisahan Mizz Nina & Noh Salleh Sebagai Trend Artis

“Hidup harus diteruskan dan mengikut nasihat salah seorang guru saya sebelum ini, teruslah berpegang kepada Allah SWT walau apa pun dugaan yang diberikan.

“Allah lebih mengetahui apa yang terbaik dan ujian-Nya buat kita. Malah, saya juga tidak mahu terus terbawa-bawa dengan perasaan sedih ketika tempoh ini.

“Itu yang saya risaukan kerana tidak mahu terlalu mengikut emosi dan doa ini adalah yang terbaik buat semua yang memerlukan,” tulisnya.

Perkongsian Nina itu mendapat pelbagai reaksi daripada rakan artis dan netizen yang mendoakan yang terbaik buat penyanyi berusia 42 tahun itu.

Terdahulu, Noh dan Nina dikatakan sudah bercerai talak satu di Mahkamah Rendah Syariah Daerah Gombak Timur. Kemudian, pasangan itu mengesahkan mengenai perceraian mereka di Instagram masing-masing pada Khamis lalu.


“Millionare Pun Belum Tentu Ada Peluang” – Amelia Henderson

Kalau dah cantik, sudah pasti akan menjadi rebutan ramai jejaka. Baru-baru ini, ada netizen menyatakan hasrat untuk meminang pelakon Amelia Henderson.

Menerusi video dikongsikan di TikTok itu, Amelia dilihat memakai jubah mandi kemudian bertukar memakai gaun seksi.

Bagaimanapun, Amelia membalas secara bersahaja selepas diusik oleh individu itu di ruangan komen sekaligu menjadi perhatian ramai.

Amelia berkata jika lelaki itu seorang berstatus jutawan, belum tentu dapat menawan atau memenangi hatinya.

Bukan setakat itu, Amelia dilihat memuat naik semula komennya itu menerusi Twitter dengan kapsyen wanita bukan objek untuk dijual beli.

Perkongsian Amelia itu mendapat pelbagai reaksi daripada anetizen yang bersetuju dengan pendapat pelakon itu. Kata netizen lagi, tidak semua perempuan mengejar duit semata-mata, ada yang mencari cinta sejati dan keikhlasan.

Terdahulu, hangat diperkatakan apabila hubungannya dengan Aedy Ashraf dikatakan sudah berakhir selepas kedua mereka memuat naik perkongsian sedih di laman Twitter.


Daiyan Trisha Syukur Berjaya Miliki Rumah Idaman

Kagum dengan Daiyan Trisha, mana tidaknya selepas tiga tahun membeli rumah pertama, pelakon itu berjaya memiliki kediaman keduanya, rumah teres dua tingkat.

Memetik Astro Gempak, Daiyan berkata rumah berkonsepkan minimalis itu sememangnya menepati karakter dan jiwanya.

BACA: Balik Dari Tunai Umrah, Daiyan Trisha Suka Baca Terjemahan Al-Quran

“Apabila saya bawa keluarga dan kawan-kawan rapat ke rumah ini, atau menunjukkan gambarnya, mereka kata satu perkara ‘rumah ini sangatlah kamu’.

“Dan yang lucunya, saya pun rasakan hal yang sama. Pertama kali saya melangkah masuk ke dalam rumah ini, saya rasa ia jodoh saya, seperti ia sedang menunggu saya,” katanya.

Dalam pada itu, Daiyan turut meluahkan rasa syukur impiannya untuk memiliki kediaman idamannya itu menjadi kenyataan.

“Rumah idaman saya, terima kasih Ya Allah, cinta hati saya, kamu sangat baik pada saya. Apabila impian saya jadi kenyataan, seperti segala kerja keras saya berbaloi. Tolong doakan yang baik-baik ya,” katanya.

Sebelum ini pada 2019, Daiyan berkongsikan kejayaannya membeli rumah pertamanya sebuah kondominium terletak di Kuala Lumpur.


“Saya Sebak Bila Keluarga Mentua Keluar Kenyataan Pertahankan Saya…” – Puteri Sarah

Berdepan kemelut rumah tangga, namun pelakon Puteri Sarah terus bangkit mempertahankan maruahnya selepas bertahun berdiam diri.

Memetik BH Online, meskipun dikecam netizen berhubung isu rumah tangga, namun Puteri Sarah tersentuh apabila dia menjadi inspirasi buat wanita diluar sana yang senasib dengannya.

“Saya menerima banyak mesej peribadi bertanya mengenai tip bagaimana nak jadi kuat. Ada juga yang mengadu mengalami nasib sama seperti saya.

“Bagaimanapun, wanita ini mengalami lebih tekanan kerana tiada sokongan, apatah lagi, suami dalam kalangan VVIP. Nasihat saya agar membuat laporan polis.

“Walaupun sukar, tetapi saya suruh letak ketepi dahulu segala kekangan dan buat laporan polis. Saya gembira dapat membuka jalan dan beri semangat kepada wanita senasib dengan saya,” katanya.

Menurut Puteri Sarah lagi, dia yakin bahawa dia tidak keseorangan kerana mendapat sokongan daripada keluarga mentua iaitu Datuk Yusof Haslam dan Datin Patimah Ismail.

“Orang tuduh tuduh saya sengaja membuka aib. Namun, saya sebak apabila keluarga mentua mengeluarkan kenyataan mempertahankan saya ketika anak sulung, Syaikhul Islam masuk hospital.

“Pada masa itu, saya tahu tidak keseorangan berdepan konflik rumah tangga. Bapa mentua banyak memberi dorongan dengan menyuruh saya kembali berlakon. Apabila aktif semula, saya akui keyakinan semakin bertambah dan mengembalikan diri saya sebelum ini,” katanya.


Mira Filzah Dedah Pilih Nama Anak Guna Apps

Selamat melahirkan cahaya mata sulung pada Mei lalu, pejam celik sudah hampir tiga bulan pelakon Mira Filzah bergelar ibu kepada puteranya, Wan Khair Amir.

Baru-baru ini, Mira ada memuat naik satu perkongsian dimana mendedahkan dia dan suami mencari nama anak sulungnya itu menerusi sebuah aplikasi fitur Tarteel e-Quran.

BACA: Mira Filzah Sedih Tinggal Anak, Masa Tonton Wayang Pun Tengok Gambar Amir

Aplikasi ini boleh dijadikan panduan buat ibu hamil diluar sana mencari nama anak. Mira berkongsikan nama Khair banyak terkandung di dalam surah.

“Mencari nama putera kami @wankhairamir di dalam Al-Quran, melalui fitur Tarteel e-Quran app dengan kaedah ‘pencarian perkataan/ayat’. Alhamdulillah, nama Khair terkandung dalam banyak surah.

“Malah, junjungan mulia Rasulullah SAW juga menitik beratkan pemberian nama yang elok/baik buat semua orang: “Sesungguhnya kamu akan dipanggil pada hari Kiamat dengan nama-nama kamu dan nama-nama bapa kamu,maka perelokkanlah nama-nama kamu.” (Hadits riwayat Abu Daud dan Ahmad)

“May you live up to your name, my son. Make your mama @mfmirafilzah proud, especially!,” tulisnya.

Mira dan Wan Emir Astar mendirikan rumah tangga pada tanggal 2 September 2020. Pasangan itu dikurniakan cahaya mata lelaki pada 9 Syawal lalu.


Peserta Dewi Remaja 2022 Dikutuk Semuanya Tak Cantik

Program Dewi Remaja sememangnya sentiasa dinantikan setiap tahun, baru-baru ini finalis peserta Dewi Remaja bagi tahun 2022 telah pun didedahkan kepada umum.

Seramai 16 gadis jelita berjaya untuk menyertai program popular berkenaan dan merealisasikan impian mereka.

Wajah 16 gadis jelita itu turut dikongsikan di Facebook Remaja. Di ruangan komen rata-rata netizen mempunyai pandangan tersendiri, namun hampir kesemuanya dikritik.

Paling menjadi perhatian, ada netizen memberikan komen mempersoalkan mengapa semua peserta tidak cantik.

Bagaimanapun, ada yang mengatakan semua peserta cantik belaka namun disebabkan solekan yang berat membuatkan mereka kelihatan tua daripada usia.

Pertandingan Dewi Remaja telah melahirkan ramai bakat-bakat hebat selebriti tanah air seperti Aleeza Kasim, Juliana Banos, Scha Alyahya, Neelofa, Anzalna, Izara Aishah, Raysha Rizrose, Shaza Bae dan Anna Jobling.


Aishah Terkilan Hadiah Tanah Lot Banglo Masih Belum Diterima Sejak 2017

Nampaknya isu mengenai hadiah tanah lot yang dijanjikan ketika memenangi penyanyi Aishah dalam pertandingan Gegar Vaganza musim keempat masih belum selesai.

Menerusi satu perkongsian di Instagram, Aishah meluahkan rasa kecewa apabila hadiah tersebut belum diterima lagi ketika menyertai program realiti itu pada tahun 2017.

Menurut penyanyi 57 tahun itu, dia terpaksa korbankan watu rehatnya kerana perlu ke mahkamah untuk selesaikan isu berkenaan.

Aishah turut mempersoalkan pihak yang berjanji untuk memberikan hadiah tersebut mengapa perlu menyusahkan orang lain. Katanya lagi, dia sudah menunggu hampir lima tahun untuk menyelesaikan isu tersebut hingga naik ke mahkamah.

Dalam pada itu, Aishah berkata dia hanya menuntut hak yang telah dijanjikan kepadanya serta meminta agar tidak menganiaya anak seni.

Perkongsian Aishah itu mendapat pelbagai reaksi daripada netizen yang mendoakan agar dia mendapat haknya secepat mungkin serta dipermudahkan segala urusan.

Terdahulu, Aishah dinobatkan sebagai juara Gegar Vaganza musim keempat serta membawa pulang wang tunai RM100,000, sebidang tanah lot banglo, pakej percutian ke Eropah Timur, barangan kemas, baucer beli-belah dan sebuah piala.


Aksi Babak Peluk Aiman Hakim & Diana Danielle Dikritik Netizen

Pasti ramai tahu drama siri She Was Pretty gandingan pelakon Aiman Hakim Ridza dan Diana Danielle yang diadaptasikan dari drama popular Korea.

Selepas dua bulan ditayangkan, drama tersebut mendapat kritikan oleh penonton apabila ada yang kurang senang dengan babak yang dijayakan dua pelakon itu.

Baru-baru ini tular video babak drama tersebut yang dimuat naik oleh seorang pengguna TikTok yang mempersoalkan aksi romantis oleh dia pelakon tersebut.

#aimanhakim #dianadanielle #aimanhakimridza #shewaspretty #shewasprettymalaysia #shewasprettymy #faridkamil #zahirahmacwilson #fattahamin #zulariffin #fazura #neelofaharis #viralvideo #dramamelayu #tiktokmalaysia #tiktok

Malah, pengguna itu juga turut membandingkan aksi romantis itu dengan babak lakonan aktor Zul Ariffin dalam drama lain.

Pengguna itu mendakwa berdasarkan pemerhatiannya, drama adaptasi dari drama Korea Selatan itu lebih terbuka kerang ditayang secara ‘online’ berbanding di kaca TV, dimana mempunyai garis panduan ditetapkan.

Kalau Zul Ariffin berlakon drama ni mesti ramai dah kutuk dia… Aiman hakim yg dah berbini sedap peluk dgn isteri org dlm drama ni… Apa nak jadi dgn drama sekarang? Kalau tak peluk tak popular drama tu?? #aimanhakimridza #aimanhakim #dianadanielle #shewaspretty #shewasprettymalaysia #shewasprettymy #faridkamil #zahirahmacwilson #fattahamin #fattahamin #fazura #neelofa #fyp #viralvideo #dramamelayu #viral #tiktok

“Aku dah perhatikan yang share kat sini… Sebab:Viu boleh lepas adegan ini.. Cuma tunggu scene cium dalam drama2 Viu akan datang,” tulisnya.

Pengguna itu turut mempersoalkan mengapa sebelum ini Zul Ariffin dikecam teruk namun lakonan Aiman dan Diana tiada yang bersuara.

Perkongsian pengguna itu mendapat pelbagai reaksi daripada netizen yang bersetuju dengan pandangannya itu.

Rata-rata netizen juga kurang setuju dengan babak mesra dilakonkan oleh Aiman dan Diana apatah lagi masing-masing sudah berkahwin.

Namun, ada juga segelintir netizen beranggapan aksi itu perkasa biasa dilakukan bagi mewujudkan keserasian serta menghidupkan watak.


“Saya Tertekan Sebab Netizen, Saya Give Up, Betul-Betul Give Up”

Semalam, perkongsian terbaru penyanyi Elyana menimbulkan tanda tanya apabila memuat naik sekeping gambar memaparkan dirinya tidak bertudung di Instagram.

Menerusi entri itu, Elyana mengenakan ‘hoodie’ dan berseluar jeans yang dilihat beberapa bahagian terkoyak, namun tidak lagi berhijab.

Susulan tindakannya itu, ada yang meluahkan rasa bimbang dengan keadaan penyanyi itu, tidak kurang juga ada yang mengecam.

Memetik Utusan Online, Elyana mengakui tertekan dengan netizen yang sering mempersoalkan caranya dalam menutup aurat.

“Betul, saya tertekan kerana warganet. I give up, betul-betul give up,” jawabnya ringkas.

Terdahulu, baju yang dipakai olehnya itu tertulis ‘jadi diriku’ turut menjadi perhatian ramai. Malah, Elyana turut menutup ruangan komen perkongsian itu.


Netizen Puji Puteri Balqis Semakin Cantik

Sebut saja nama pelakon Puteri Balqis, pasti ramai tahu sememangnya remaja itu mempunyai bakat lakonan yang cukup mengagumkan.

Kini semakin meningkat remaja, penampilan Puteri Balqis menjadi perhatian ramai apatah lagi kembali muncul di kaca televisyen.

BACA: Noorkhiriah Puji Sifat Lemah Lembut Puteri Balqis, Tinggi Budi Bahasa

Baru-baru ini tular perkongsian seorang netizen di aplikasi TikTok yang memuji Puteri Balqis yang semakin cantik apabila meningkat remaja.

Tidak kurang juga ada netizen berpendapat Puteri Balqis dikatakan cantik seperti pelakon Indonesia, Vanesha Prescilla.

What do you think about this two girl? #vaneshaprescilla #puteribalqis #lookalike #tiktokmalaysia #tiktokindonesia

Perkongsian video itu mendapat pelbagai reaksi daripada netizen yang terkejut melihat Puteri Balqis semakin cantik sehingga tidak mengecam pelakon itu pada awalnya.

Pada Disember tahun lalu, penampilan terbaru Pelakon Wanita Terbaik di Anurgerah Skrin 2014 itu ternyata mengejutkan ramai.

Menerusi perkongsian foto di Instagram miliknya, Balqis dilihat tampil berbeza apabila dilihat menggayakan skirt pendek berserta stokin net panjang berwarna hitam dengan corak tengkorak.


“Saya Ada Impian Nak Menetap Di Madinah, Kalau Boleh Meninggal Dunia Di Sana”

Penghijrahan pelakon Izara Aishah yang kini tampil sopan dan bertudung labuh sejak tahun lalu mendapat reaksi positif di kalangan netizen yang turut gembira dengan perubahan tersebut.

Baru-baru ini, menerusi satu satu temubual bersama majalah EH, Izara berkongsikan impiannya yang mahu menetap di salah satu kota suci umat Islam, Madinah.

BACA: Produksi Drama Tak Profesional, Izara Aishah Lebih Suka Berlakon Filem

Menurut Izara lagi, dia juga turut menyimpan hasrat untuk meninggal dunia disana dan itu yang ada di dalam doanya.

“Ada banyak impian, seperti orang lain kita semua hendak membahagiakan ahli keluarga kita. Icha mahu menjadi contoh yang baik kepada anak Icha sendiri.

“Icha sebenarnya ada impian mahu menetap di Madinah dan kalau boleh meninggal dunia pun di sana. Impian ni memang ada dalam doa-doa Icha,” katanya.

Ditanya mengenai pelakon itu jarang membuka ruangan komen di media sosial sejak dulu lagi, Izara berkata dia kurang selesa dengan puji-pujian.

“Saya selalu malu nak kongsi benda ni, sebenarnya dari dulu saya paling takut evil eye. Saya percaya pada benda itu sebab Rasulullah pun ada cakap fasal hal ini.

“Saya start tutup komen dari dulu, evil eye ni attract puji-pujian. Saya kurang selesa pada puji-pujian,” katanya.


“Amirul Sangat Garang, Saya Takut Dengan Dia Cuma….”

Tidak lokek berkongsikan gambar atau video bersama suami di media sosial, sememangnya ramai terhibur melihat raut wajah suami kepada pengacara Ain Edruce.

Memetik mStar Online, Ain berkata dia berkongsikan gambar serta video indah bersama suami, Muhammad Amirul Hafiz dan anaknya, Soraya untuk dijadikan kenangan apabila tua kelak.

BACA: Tiada Pembantu Rumah, Ain Edruce & Suami Bergilir Jaga Anak

“Sebenarnya suami dan anak memang tidak mahu terlibat dengan apa yang saya lakukan sekarang ini, terutama sekali suami tetapi saya mahu abadikan kenangan terindah waktu muda ini untuk dijadikan kenangan ketika tua,” katanya.

Menurut Ain lagi, ramai sangkakan dia seperti membuli Amirul, sebaliknya dia takut akan suaminya serta menyifatkan Amirul seorang yang garang.

“Mungkin ada yang kata saya macam buli Amirul sebab sering muatnaik gambar kurang sopan di media sosial, tetapi sebenarnya tidak.

“Amirul sangat garang dan saya takut dengan dia cuma kelemahan dia adalah kamera jadi itulah puncanya,” katanya.

Dalam pada itu, Ain memberitahu dia dan suami sering mendapat tawaran projek bersama, malah adakalanya hanya Amirul sahaja menerima tawaran.

“Sekarang ini kami banyak terima tawaran job bersama anak, kadang-kadang Amirul sahaja pun ada, mulai sekarang segala urusan kerja Amirul saya yang tentukan, untuk sebarang pertanyaan boleh hubungi saya,” katanya.


Elyana Kembali Tak Bertudung?

Perkongsian terbaru penyanyi Elyana menimbulkan tanda tanya apabila memuat naik sekeping gambar memaparkan dirinya tidak bertudung di Instagram.

Menerusi entri itu, Elyana mengenakan ‘hoodie’ dan berseluar jeans yang dilihat beberapa bahagian terkoyak, namun tidak lagi berhijab.

BACA: Mata Elyana Tak Berapa Jelas, Pendengaran Rosak, Memori Hilang & Sakit Saraf

Turut menjadi perhatian, baju yang dipakai olehnya itu tertulis ‘jadi diriku’. Malah, Elyana turut menutup ruangan komen perkongsian itu.

Sebelum ini, Elyana ada memuat naik paparan perbualan individu yang cuba memberi nasihat kepadanya namun menghina dirinya serta menuduhnya sengaja mencari simpati.

Pada Disember tahun lalu, Elyana berkongsi khabar gembira akhirnya bebas daripada kanser limfoma selepas 11 tahun berjuang.


Stacy Selamat Bersalin Anak Lelaki

Tahniah diucapkan kepada pasangan selebriti, Akim Ahmad dan Stacy Anam yang selamat menimang cahaya mata kedua mereka.

Berita gembira itu dimaklumkan oleh Akim sebentar tadi, isterinya selamat melahirkan anak lelaki pada 10.19 pagi tadi.

Menerusi entri itu, Akim meluahkan rasa syukur segala urusan dipermudahkan serta menzahirkan ucapan terima kasih buat isterinya yang melahirkan zuriat mereka.

Dalam entri tersebut, Akim turut memuat naik gambar anak keduaya namun tidak didedahkan wajahnya.

Perkongsian Akim itu mendapat pelbagai reaksi daripada netizen yang mengucapkan tahniah buat pasangan itu.

Akim dan Stacy mendirikan rumah tangga pada 4 Februari 2016. Pasangan itu dikurniakan seorang anak perempuan bernama Eshaal yang kini berusia 5 tahun serta mempunyai seorang anak angkat perempuan, Bella Deluna berusia 10 tahun.


Mata Elyana Tak Berapa Jelas, Pendengaran Rosak, Memori Hilang & Sakit Saraf

Pada Disember tahun lalu, penyanyi Elyana berkongsi khabar gembira akhirnya bebas daripada kanser limfoma selepas 11 tahun berjuang.

Perkongsian terbaru Elyana menjadi perhatian apabila memberitahu dia mula mengalami kesan sampingan daripada rawatan kemoterapi yang dijalaninya sebelum ini seperti masalah pendengaran dan penglihatan.

Menurut Elyana, kesan sampingan itu adalah perkara biasa dialami pesakit kanser lebih-lebih lagi sudah terlalu lama menjalani rawatan serta pengambilan ubat.

“Siapa kata senang jadi saya? Hari ini telinga saya pula tak dengar sebelah. Jadi mahu ke hospital lagi. Awak nak jadi saya? Kita tukar sekarang.

“Untuk pengetahuan anda, mata tak berapa jelas, pendengaran rosak, memori hilang, sakit saraf, sendi dan macam-macam lagi. Itu adalah perkara normal untuk mereka yang terlalu lama menahan sakit dengan kemoterapi atau radioterapi serta ubat-ubatan,” katanya.

Berkongsikan perkara itu di Insta Story, Elyana menjawab persoalan netizen yang mendakwa dia lupa diri selepas disahkan bebas kanser.


Diva AA Anggap Perpisahan Mizz Nina & Noh Salleh Sebagai Trend Artis

Sejak semalam, hangat diperkatakan mengenai pasangan selebriti terkenal, Noh Salleh dan Mizz Nina yang akhirnya mengesahkan sudah pun bercerai talak satu.

Berita tersebut ternyata mengejutkan industri hiburan tanah air apatah lagi ramai yang mengagumi pasangan tersebut.

Berita itu turut mendapat perhatian pengacara dan pelakon sensasi, Azwan Ali atau lebih dikenali sebagai Diva AA.

Menerusi satu perkongsian di Twiter, Diva AA menyifatkan perpisahan seperti itu sudah menjadi trend artis.

Semalam, hangat diperkatakan apabila Mizz Nina dan Noh dikatakan bercerai talak satu pada 3 Ogos lalu di Mahkamah Syariah Daerah Gombak Timur. Pada malamnya, kedua-duanya mengesahkan mengenai perceraian mereka di Instagram masing-masing.


Elizabeth Tan Masih Belum Sebumbung Dengan Suami, Jumpa Dua Kali Seminggu

Meskipun sudah lebih setahun berkahwin, pelakon dan penyanyi Elizabeth Tan berkata dia masih belum tinggal sebumbung dengan suaminya, Dr Siew Jim.

Memetik Harian Metro, Elizabeth atau lebih mesra disapa Lizzy berkata mereka hanya bertemu ketika waktu cuti dan kini masih tinggal bersama ibu masing-masing.

“Dia datang bertemu saya sekali atau dua kali seminggu. Kami anggap hubungan kami seperti sedang melayari fasa percintaan dan tak sangka ia lebih menarik sebab ada ruang untuk kami saling merindui satu sama lain.

“Pada mulanya saya tak okey dengan keputusan ini sebab kalau kahwin mestilah kena tinggal sebumbung, tapi kami tak nak biarkan emak kami tinggal seorang diri di rumah.

“Lama-kelamaan saya sudah terbiasa dan lebih menyukai cara ini apabila kami dapat menjaga ibu masing-masing memandangkan ibu saya dan ibu mentua tidak mahu tinggal bersama,” katanya.

Kata Lizzy lagi, dia sudah bersedia untuk menimang cahaya mata pertama dan mereka akan pertimbangkan untuk tinggal bersama jika ada anak kelak.

“Kalau sudah ada anak baru kami akan mempertimbangkannya. Takkanlah saya nak jaga anak seorang diri. Sebenarnya, saya mengambil ubat perancang kehamilan selama dua tahun. Saya mengambilnya selepas selesai penggambaran filem Abang Long Fadil 3.

“Namun, saya cuba nak hamil, sekitar hujung tahun ini. Jika diikutkan, saya sudah merancang kehamilan, Julai lalu tetapi banyak pula ‘job’ (tawaran pekerjaan) masuk.

“Jadi terpaksalah dianjak ke bulan seterusnya. Namun, disebabkan jadual kerja semakin padat, rancangan cuba mendapatkan cahaya mata dianjak sekali lagi sehingga Oktober,” katanya.

Terdahulu, Lizzy berkahwin dengan lelaki pilihannya, Siew Jim pada 20 Mac tahun lalu dalam majlis sederhana yang dihadiri 10 orang ahli keluarga kerana mematuhi prosedur operasi standard (SOP) ditetapkan.


Bukan Nasi Dengan Air Je Boleh ‘Mix & Match’ Dengan RM20, Yang Ini Pun Boleh Tau!

Apa yang anda boleh buat dengan RM20 ye? Kalau kami, dengan RM20 ni boleh je ‘Mix & Match’ makanan dengan air. Beli nasi lemak dengan air Tealive dengan RM20 pun dh onz, ye dak? Kalau bukan makanan pun banyak lagi benda lain yang anda boleh ‘Mix & Match’ kan, Barang make-up ke, baju ke, eh memang banyak lah!

Anda jangan tak tahu pula, sekarang ni dengan RM20 pun anda boleh ‘Mix & Match’ pelan prabayar tau. Biar betul nih? Haa, macam tak percaya kan? Tapi memang wujud pun gais, hehe.

Celcom memang tak perlu diperkenalkan lagi, siapa je yang tak tahu kan? Kali ini dorang buat hal lagi gais! Macam yang anda tahu lah, Celcom Xpax telah mencipta pelbagai cara bagi membantu anda untuk lebih berjimat.

Untuk kali ini, Celcom Xpax sekali lagi memperkenalkan pelan prabayar Celcom Xpax baharu yang membolehkan anda pilih dan sesuaikan pelan prabayar anda sendiri. Serendah RM20 jer tau. ‘Mix & Match’ gituh! Kawal & ubahsuai pelan ikut keperluan anda. Lebih jimat gais.

Anda boleh jer ubahsuai validity, kuota internet, kelajuan internet dan banyak lagi. Wow! Menarik kan? Iyalah bukan setakat makan minum jer korang boleh mix & match, pelan prabayar dari Celcom Xpax pun anda boleh ubahsuaikan! Menarik betul.

Kalau anda nak tahu, pelan prabayar ini sesuai sangat untuk anda yang mahu berjimat. Mana taknya, anda boleh pilih pelan prabayar yang anda mahukan. Fleksibel lah untuk anda. Pilih jer nak yang mana kan?

Anda yang sentiasa intrend dan up-to-date tu, geng belia lah terutamanya…ha inilah pelan prabayar yang faham anda dan tahu apa yang anda mahu dan perlukan. Serius kami cakap, anda pasti akan melalui pengalaman yang tiada had!

Kalau rasa nak internet lebih laju, nak scroll media sosial tu tanpa ada masalah, pilih jer pelan ada internet tanpa had dengan bekelajuan tinggi. Lepastu nak upload video pun tak payah tunggu lama-lama lagi dah. Takde lagi istilah lag! Dengan senang hati anda boleh upload video anda di TikTok tu, hiks.

Bukan itu jer, setiap pelan prabayar dari Celcom Xpax ini juga mempunyai ciri-ciri tersendiri dan unik!

Anda boleh customise pelan prabayar yang anda mahu dan bayar yang perlu sahaja atau pilih jer mana-mana pelan ready-made yang sedia ada tu. Weh mudah sangat ni.

Paling syiok, anda guna jer aplikasi Celcom Life tu. Muat naik dalam smartphone anda, lepastu anda boleh lah menguruskan pelan dengan Mix & Match pelan yang anda mahu tu. Layan diri jer gais. Super easy!

Haa di bawah ni anda boleh lihat bagaimana cara nak Mix & Match kan pelan anda! Ikuti 3 langkah mudah ini tau.

Sumpah rugi kalau anda tak ‘grab’ salah satu pelan yang sangat berbaloi-baloi ni. Serius gais, pelan prabayar ni memang betul-betul boleh berjimat! Nak pula anda yang masih student dan belum bekerja tu, haa inilah pelan prabayar yang anda wajib tengok. Pilih jer mana satu pilihan hati!